cyanic-selkie/wikianc huggingface dataset:
കേരളസാഹിത്യം
മാപ്പിളസാഹിത്യം (അറബിമലയാളം)
ബീഡിതെറുപ്പുകാർക്കിടയിൽ കമ്പി പാടുക എന്നൊരേർപ്പാടുണ്ട്. ഒരാൾ പാടിനിർത്തിയ വരിയിലെ അവസാനത്തെ അക്ഷരംകൊണ്ട് തുടങ്ങുന്ന ഒരു വരി പാടലാണിത്. പ്രാസത്തിനു മാപ്പിളപ്പാട്ടിൽ പറയുന്ന പോരാണ് കമ്പി. കഴുത്ത്, വാൽക്കമ്പി, വാലുമ്മൽക്കമ്പി എന്നീ പ്രാസനിയമങ്ങൾ മാപ്പിളപാട്ടുകൾക്കുണ്ടായിക്കഴിഞ്ഞിട്ടുണ്ട്. ഒരു മൊഴിയിലെ രണ്ടു പാദങ്ങളിലുമുള്ള ആദ്യാക്ഷരമാണ് കമ്പി. കമ്പി ദീക്ഷിച്ച രണ്ടു ഖണ്ഡങ്ങളെ ഒരു മൊഴിയായി കരുതി നാലു മൊഴികളുടെ ഒന്നാം പാദത്തിൽ ദ്വിതീയാക്ഷരപ്രാസം ദീക്ഷിക്കുന്നതാണു കഴുത്ത്. ഭാഷാകവിതകളിലെ അന്താദിപ്രാസത്തോടു സാമ്യമുള്ളതാണ് വാലുമ്മൽക്കമ്പി. ഓരോ മൊഴിയിലെയും ഈരണ്ടു ചീറുകളിലുള്ള (ചീരാണ് തമിഴിൽ) അന്ത്യാക്ഷരപ്രാസമാണു വാലുമ്മൽക്കമ്പി. രാമചരിതത്തിലെ അന്താദിപ്രാസവും എതുകയിലും മോനയിലുമുള്ള നിഷ്കർഷയും മാപ്പിളപ്പാട്ടുകളിലും കാണുന്നു. മൊയീൻകുട്ടി വൈദ്യർ, ചാക്കീരുമൊയ്തീൻകുട്ടി, മച്ചിങ്ങലകന്ന മൊയ്തീൻമുല്ല തുടങ്ങിയവരാണ് മൺമറഞ്ഞുപോയ ചില വിഖ്യാതരായ മാപ്പിളപ്പാട്ടുരചയിതാക്കൾ. ചന്ദിരസുന്ദരിമാല രചിച്ച പി. കെ. ഹലീമ, ബദർമിസ്സ രചിച്ച കുണ്ടിൽ കുഞ്ഞാമിന തുടങ്ങിയ കവിയിത്രികളും പ്രശസ്തകളാണ്.
ആദ്യത്തെ ഖുർ ആൻ പരിഭാഷ. വിശുദ്ധ ഖുർആൻ പരിഭാഷകളും നബിവചനങ്ങളും വ്യാഖ്യാനങ്ങളുമായാണ് അറബിമലയാളത്തിന്റെ സാഹിത്യശാഖ പിറവിയെടുത്തത്. 1867-ൽ കണ്ണൂർ അറയ്ക്കൽ മായിൻകുട്ടി ഇളയയാണ് ആദ്യമായി അറബിമലയാളത്തിൽ ഖുർആൻ പരിഭാഷപ്പെടുത്തിയത്. മനോഹരമായ അകപ്പാ(അറബിയിലെ ചിത്രലിപി) യിലെഴുതിയ അതിന്റെ പ്രതികൾ സൗജന്യമായി വിതരണം ചെയ്യുകയാണുണ്ടായത്.
മൂന്നു വാല്യങ്ങളിലായി ഖുർആൻ പൂർണമായി പിന്നീട് പരിഭാഷപ്പെടുത്തിയത് കെ. ഉമ്മർ മൗലവിയാണ്. കൊങ്ങണം വീട്ടിൽ ഇബ്രാഹിം മുസ്സലിയാർ ഖുർആൻ പരിഭാഷപ്പെടുത്തുകയും നക്ഷത്രഫലങ്ങൾ ഗണിച്ചുണ്ടാക്കിയ ഖൈറിത്തുൽ മുസ്ലിമൻ (മുസ്ലീമീങ്ങൾക്ക് അനുഗ്രഹങ്ങൾ) രചിക്കുകയും ചെയ്തു. തേൻപ്പറമ്പിൽ അബ്ദുൾഖാദർ മുസലിയാർ, പി. കെ. മൂസ മൗലവി തുടങ്ങിയ പലരും ഖുർആൻ പരിഭാഷ അറബിമലയാളത്തിൽ രചിച്ചിട്ടുണ്ട്. മുലാമ്പത്ത് കുഞ്ഞാമുവിന്റെ ഇബ്ലീസ്നാമവും (ഇബിലീസിന്റെ പര്യായങ്ങൾ) കിനാവിന്റെ തഅബീറും (സ്വപ്നത്തിന്റെ വ്യാഖ്യാനം) പ്രശസ്തങ്ങളാണ്. ഏഴു വാല്യങ്ങളുള്ള ഫൈജുർ മന്നാർ (നന്മയുടെ ഉറവ), പത്താൽ മന്നാർ (നന്മയുടെ അനാവരണം) ഫത്തുഹുൽ നൂർ (പ്രകാശത്തിന്റെ അനാവരണം) തുടങ്ങിയവ മതസംബന്ധികളായ രചനകളാണ്.
നോവലുകൾ. അലാവുദ്ദീൻ, ഖമറുസ്സമാൻ, ശംസുസ്സമാൻ, ഉമർ അയ്യാർ, അമീർ ഹംസ, ഗുൽസനോവർ എന്നിവ അറബിമലയാളത്തിൽ വിവർത്തനം ചെയ്യപ്പെട്ട ആഖ്യായികളാണ്. ആദ്യകാല മലയാളനോവലുകളായ പുല്ലേലി കുഞ്ചു (1882), കുന്ദലത (1886), ഇന്ദുലേഖ (1889) എന്നിവയോടൊപ്പം പഴക്കമുള്ളതാണ് ചാർദർവേശ് (നാലു സന്ന്യാസിമാർ-1888). ഇത് ഒരു പാഴ്സി നോവലിന്റെ അറബി മലയാളവിവർത്തനമെന്നാണു പറയപ്പെടുന്നത്. അറബിക്കഥകളെന്ന പേരിൽ അറിയപ്പെടുന്ന അൽഫ് ലൈല ഓ ലൈല അറബിമലയാളത്തിൽ പരിഭാഷപ്പെടുത്തിയത് കരിയാൻ കുഞ്ഞി മൂസ്സയാണ്. സുബൈദ, നബീസ, ഹിളറ്, നബിയെ കണ്ട നബീസ എന്നിവയും ആദ്യകാല- ആഖ്യായികകളിൽപ്പെടുന്നു.
'നാഗം പടമ്പു ഗന്ധകം
കരിങ്കുരങ്ങ് വലിയുമേ
നാഗം കുങ്കുമമരം മൂർഖൻപാമ്പുമേ
നൽ തുണി ആകാശമേ
നാഗം ആന കാരീയം
മലയും പുന്ന നരകമേ
പാഷാണ പച്ച ഗ്രഹണമെ'
നാഗം എന്ന പദത്തിനു പടമ്പു, ഗന്ധകം, കുങ്കുമം, മരം എന്നിങ്ങനെ പത്തൊമ്പതു പര്യായങ്ങളുണ്ടെന്നു സാരം.
ചികിത്സാ ശാസ്ത്ര ഗ്രന്ഥങ്ങൾ. പൊന്നാനിയിൽ കൊങ്ങണം വീട്ടിൽ ബാവ മുസലിയാർ വൈദ്യശാസ്ത്രപരമായ പല ഗ്രന്ഥങ്ങളും രചിച്ചിട്ടുണ്ട്. വലിയ വൈദ്യസാരം, പരോപകാരം, ഒറ്റമൂലികൾ എന്നിവ ഇവയിലുൾപ്പെടുന്നു. കാരക്കൽ മുഹമ്മദ് വൈദ്യരുടെ (തലവേ) വിഷചികിത്സ വൈദ്യശാസ്ത്രത്തിനൊരു മുതൽക്കൂട്ടാണ്. നാഡീശാസ്ത്രവും ബാലചികിത്സാക്രമവും അറബിമലയാളത്തിലുണ്ട്. ചാലിലകത്ത് ഇബ്രാഹിം മൗലവി രചിച്ച ദേഹചരിത്ര തർജുമയും ഇഅലാമുന്നാസും (സ്ത്രീകൾക്കുള്ള തത്ത്വബോധനം) ദാമ്പത്യജീവിതത്തെയും ലൈംഗികശാസ്ത്രത്തെയും സംബന്ധിച്ചതാണ്.നിക്കാഹിന്റെ തർജുമ വൈവാഹിക ജീവിതത്തിനുള്ള മാർഗനിർദേശങ്ങൾ നല്കുന്നു. മന്ത്രവാദം, ഉപജാപം, പ്രതിവിധി, ഘടികാരത്തിന്റെ സഹായമില്ലാതെ സമയം നിർണയിക്കൽ തുടങ്ങി സമൂഹത്തിനു താത്പര്യമുള്ള എല്ലാ വിഷയങ്ങളെ സംബന്ധിച്ചും അറബിമലയാളഗ്രന്ഥങ്ങൾ ഉണ്ട്. ക്രിസ്ത്യൻ മിഷണറിമാർ ബൈബിൾ അറബിമലയാളത്തിൽ പരിഭാഷപ്പെടുത്തിയിട്ടുണ്ട്.
ആനുകാലിക പ്രസിദ്ധീകരണങ്ങൾ. 19-ാം ശതകത്തിന്റെ അവസാനകാലത്ത് സനാഉള്ള മക്തിത്തങ്ങൾ ആരംഭിച്ച തുഹഫത്തുർ അഖ്യാർ വഹിദായത്തുൽ അശ്റാൽ (അനുഗ്രഹീതർക്കും സന്മാർഗികൾക്കുമുള്ള സമ്മാനം) ആണ് ആദ്യത്തെ അറബിമലയാളപ്പത്രമെന്നു പറയാം. 1899-ൽ കൊച്ചിയിൽ നിന്ന് അദ്ദേഹം പരോപകാരി(മാസിക)യും സസ്യപ്രകാശവും പ്രസിദ്ധീകരിക്കുകയുണ്ടായി. സി. സെയ്താലിക്കുട്ടി മാസ്റ്ററുടെ സലാവുൽ ഇഖ്വാൻ (സഹോദരസമക്ഷം), മൊയ്തു മൗലവിയുടെ അൽഇസ്ലാഹ് (പരിഷ്കരണവാദി), വക്കം അബ്ദുൾ ഖാദർ മൗലവിയുടെ അൽഇസ്ലാം, കെ.എം. മൗലവിയുടെ നിസാ ഉൽ ഇസ്ലാം (ഇസ്ലാം വനിത), പാങ്ങിൽ അഹമ്മദുകുട്ടി മുസലിയാരുടെ അൽബയാൻ (വിവരണം), കേത്തുജംയത്തുൽ ഉൽമയുടെ അൽമുർഷിദ (സന്മാർഗദർശി), ഇ.കെ. മൗലവിയുടെ അൽതുത്തിഹാദ് (ഐക്യം) എന്നിവയാണ് അറബിമലയാളത്തിൽ പ്രസിദ്ധീകരിക്കപ്പെട്ടിരുന്ന ചില പത്രമാസികകൾ.
പഴയ അറബിമലയാളഗ്രന്ഥങ്ങളിൽ പലതിലും ഗ്രന്ഥകാരന്റെയും പ്രസാധകന്റെയും പേരും രചിക്കപ്പെട്ട കൊല്ലവും കാണുന്നില്ല. ഒരു പുസ്തകത്തിന്റെ ആമുഖം ഇങ്ങനെയാണ്-'ഈ വൈദ്യസാരം എന്ന തർജുമകിത്താബ് പൊന്നാനി മഖ്ദൂംതങ്ങളുടെ മകൻ കൊങ്കണം വീട്ടിൽ അഹമ്മദ് എന്ന ബാവ മുസലിയാർ തങ്ങളാൽ ഉണ്ടാക്കപ്പെട്ടതും മദ്രാസ് രജിസ്റ്റ്രാഫീസിൽ നിന്ന് താൻ രജിസ്റ്റർ ചെയ്യിക്കപ്പെട്ടതും തന്റെ പകർപ്പവകാശം പൊന്നാനി നഗരത്തിൽ ഉത്തുവാങ്ങാനകത്ത് മാളിയക്കൽ മുഹമ്മദു മുസലിയാർക്കു തീറു സിദ്ധിച്ചതും മേപ്പടി മുഹമ്മദു മുസലിയാർ ഹിജറ 1349 (1929) റബി ഉൽ അവ്വൽ മാസം കാ ഉം ഞായറാഴ്ചയുമായി മയ്യത്തായിപോകയാൽ പിന്തുടർച്ചാവകാശികളുടെ സമ്മതപ്രകാരം മരുമകനായ പി.എം. അബ്ദുള്ളഹാജി എന്നവരുടെ സ്വന്തമായ ചിലവിന് മേൽ അച്ചടിച്ചു പ്രസിദ്ധം ചെയ്തിരിക്കയാൽ അവകാശികളുടെ രജിസ്റ്റർ രേഖാമൂലമുള്ള സമ്മതം കൂടാതെ മറ്റൊരാൾക്കും ഇതിനെ അച്ചടിപ്പിക്കാൻ പാടുള്ളതല്ലെന്ന് ഇതിനാൽ എല്ലാവരെയും അറിയിച്ചുകൊളളുന്നു' (പി.കെ. മുഹമ്മദ് കുഞ്ഞി).
ഇംഗ്ലീഷ്
എന്നുമുതൽക്കാണ് ഇംഗ്ലീഷ് കേരളത്തിൽ പ്രചരിച്ചുതുടങ്ങി എന്നതിനെപ്പറ്റി വ്യക്തമായ സൂചനകളില്ലെങ്കിലും യൂറോപ്യരുടെ ആഗമനത്തോടൊപ്പമാണ് ഈ ലോകഭാഷ ഇവിടെ പ്രചുരപ്രചാരം നേടിയതെന്നു കരുതുന്നു. 19-ാം നൂറ്റാണ്ടിന്റെ ആരംഭത്തിൽ ക്രിസ്ത്യൻ മിഷണറിമാർ ഇവിടെ പാശ്ചാത്യവിദ്യാഭ്യാസം സന്നിവേശിപ്പിച്ചതോടെ ഔദ്യോഗിക വ്യവഹാരഭാഷ എന്ന നിലയിലും സാഹിത്യഭാഷ എന്ന നിലയിലും ഇംഗ്ലീഷ് പ്രചുരപ്രചാരം നേടി.
കവിത. 1896-ൽ ലണ്ടനിൽ പ്രസിദ്ധീകരിച്ച റ്റെയിൽസ് ഒഫ് ഇൻഡ് ആൻഡ് അദർ പോയംസ് എന്ന കവിതാ സമാഹാരം കേരളത്തിലെ ആംഗലകവിതയുടെ ആദ്യകാല മാതൃകയായി നിലകൊള്ളുന്നു. തിരുവിതാംകൂറിലെ ട്രഷറി ആഫീസറായ ടി. ലക്ഷ്മണൻപിള്ളയുടെ എസ്സേയ്സ് (1918) എന്ന ലേഖനസമാഹാരത്തിന്റെ അവസാനഭാഗത്ത് അദ്ദേഹം രചിച്ച ചില കവിതകളും ചേർത്തിട്ടുണ്ട്. ഇവയിൽ 'ഏർളി റെമിനിസൻസസ്', 'ഓൺ ദ് ഡത്ത് ഒഫ് മൈ ഡോട്ടർ ബാലരമവല്ലി', 'ഓൺ ദ് സൈറ്റ് ഒഫ് എ ചൈൽഡ്', 'കോണ്ടംപ്ളേഷൻ', 'ഓൺ ദ് ക്യാപ്ചർ ഒഫ് പ്രിട്ടോറിയ' എന്നീ കവിതകൾ ശ്രദ്ധേയമാണ്.
പാലക്കാടു സ്വദേശിയും ഇംഗ്ലീഷ് പ്രൊഫസറുമായ പി. ശേഷാദ്രി (1887-1944) ഒന്നിലധികം കവിതാസമാഹാരങ്ങൾ പ്രസിദ്ധീകരിച്ചിട്ടുണ്ട്. ബിൽഹണ (1914), സോണറ്റ്സ് (1914), ചമ്പകലീവ്സ് (1915), വാനിഷ്ഡ് അവേഴ്സ് (1925) എന്നിവയാണ് ശേഷാദ്രിയുടെ കവിതാസമാഹാരങ്ങളിൽ ശ്രദ്ധേയമായവ.
തിരുവനന്തപുരം യൂണിവേഴ്സിറ്റി കോളേജിലെ ഇംഗ്ലീഷ് പ്രൊഫസറായ ഉമാമഹേശ്വറും (1902-42) ആംഗലഭാഷയിൽ കവിതകൾ രചിച്ചിട്ടുണ്ട്. വിഷാദഭാവം കവിതകളുടെ മുഖമുദ്രയാക്കിയ ഇദ്ദേഹത്തിന്റെ കൃതികളാണ് ദ് ഫീസ്റ്റ് ഒഫ് ദ് ക്രിസ്റ്റൽ ഹാർട്ട് (1928), എമങ് ദ് സൈലൻസ് (1928), എവേക്കൻഡ് ഏഷ്യ(1930), ദ് ലേഡി ഒഫ് ദ് ലോട്ടസ് (1939), സതേമ് ഇഡിൽസ് (1940) എന്നിവ.
ജി.കെ. ചേറ്റൂർ (1898-1936) സൗണ്ട്സ് ആൻഡ് ഇമേജസ് (1921), ഗുമതരായ ആൻഡ് അദർ സോണറ്റ്സ് ഫോർ ഓൾ മോഡ്സ് (1932), ദ് റ്റെമ്പിൾ ടാങ്ക് ആൻഡ് അദർ പോയംസ് (1932), ദ് ട്രയംഫ് ഒഫ് ലവ് (1932), ദ് ഷാഡോ ഒഫ് ഗോഡ് (1935) എന്നീ കവിതാസമാഹാരങ്ങൾ രചിച്ചു. ഗീതകമാണ് ഇദ്ദേഹത്തിന്റെ പ്രിയങ്കരമായ കാവ്യരൂപം. അമ്മയുടെ മരണത്തിന്റെ പശ്ചാത്തലത്തിൽ രചിച്ച ദ ഷാഡോ ഒഫ് ഗോഡ് എന്ന സമാഹാരത്തിലെ കവിതകളിലും ബഹുഭാവസമ്മിശ്രമായ വിഷാദഭാവമാണു സ്ഫുരിക്കുന്നത്.
ഉള്ളൂർ എസ്. പരമേശ്വരയ്യർ (1877-1949) ഇംഗ്ലീഷിൽ കവിതകൾ രചിക്കുകയും തർജുമ ചെയ്യുകയും ചെയ്തിട്ടുണ്ട്. നിരവധി ഗീതങ്ങളും ഭാവഗീതങ്ങളും (odes) ഇദ്ദേഹം രചിച്ചിട്ടുണ്ട്. ഇദ്ദേഹത്തിന്റെ ഇംഗ്ലീഷ് കവിതകളിൽ പ്രധാനപ്പെട്ടവ ദ് മൗണ്ടൻ സമ്മിറ്റ്, എ കോൺട്രാസ്റ്റ്, തത്ത്വം അസി, ഓഡ് ഓൺ ദ് ബർത്ത്ഡേ ഓഫ് ദ് മഹാരാജാ, വൈ നോട്ട്, ദ് പീസ് ഒഫ് വേഴ്സായ് എന്നിവയാണ്. കേരളവർമ്മ വലിയകോയിത്തമ്പുരാന്റെ മയൂരസന്ദേശം ദ് പീകോക്ക് മെസഞ്ജർ എന്ന പേരിൽ ഉള്ളൂർ ഇംഗ്ലീഷിൽ പരിഭാഷപ്പെടുത്തിയിട്ടുണ്ട്.
1930-കളിലും 40-കളിലും ആംഗലകവിതയെ സമ്പുഷ്ടമാക്കിയ കേരളീയരിൽ വി.ആർ.എം. ചെട്ടിയാർ(ലൂസിഡ് മോമന്റ്സ്-1938, ലിറിക് ഫെസ്റ്റൂൺസ് 1943), സൂഡി പി. ഡേവിഡ് (ദ് ഗാർലൻസ്-1938), കെ. ആർ. മേനോൻ (ദ് ഷെൽസ് ഫ്രം ദ് സീ ഷോർ-1938), എൻ. രാമൻ വക്കീൽ (റ്റു യൂറോപ്പ്-1942), ഹെപ്സിബാ യേശുദാസൻ (കുക്കൂ ആൻഡ് അദർ പോയംസ്)എന്നിവരുടെ പേരുകൾ പ്രാധാന്യമർഹിക്കുന്നു.
ചെറുകഥാകൃത്തെന്ന നിലയിൽ വിഖ്യാതനായ മഞ്ചേരി എസ്. ഈശ്വരന്റെ (1910-66) ആദ്യത്തെ കവിതാസമാഹാരമായ സാഫ്രൺ ആൻഡ് ഗോൾഡ് 1932-ൽ പ്രസിദ്ധീകരിക്കപ്പെട്ടു. തുടർന്ന് അൾട്ടാർ ഒഫ് ഫ്ളവേഴ്സ് (1934), ക്യാറ്റ് ഗട്ട് (1940), ബ്രീഫ് ഓറി സൺസ് (1941), പിനുംബ്ര(1942), ദ് ഫോർത് അവതാർ(1946), റാപ്സഡി ഇൻ റെഡ് (1953), ദ് നീം ഈസ് എ ലേഡി (1957) എന്നീ കവിതാസമാഹാരങ്ങളും പ്രസിദ്ധീകരിക്കപ്പെട്ടു.
സ്വാതന്ത്ര്യാനന്തര കാലഘട്ടത്തിലെ കേരളീയരായ ഉംഗ്ലീഷ് എഴുത്തുകാരിൽ കമലാദാസ് (19342009) മുൻപന്തിയിൽ നില്ക്കുന്നു. ഇന്തോ-ആംഗ്ലിയൻ കവിതയിൽ പുതിയ ചലനങ്ങളുളവാക്കാൻ ഇവർക്കു കഴിഞ്ഞിട്ടുണ്ട്. കമലാദാസിന്റെ ആദ്യകാല രചനകളുടെ സമാഹാരമായ സമ്മർ ഇൻ കൽക്കട്ട 1965-ൽ പുറത്തുവന്നു. തുടർന്ന് ദ് ഡിസൻ ഡന്റ്സ് (1967), ദി ഓൾഡ് പ്ലേ ഹൗസ് ആൻഡ് അദർ പോയംസ് (1973) എന്നീ സമാഹാരങ്ങൾകൂടി പ്രസിദ്ധീകരിച്ചതോടുകൂടി കമലാദാസ് ഒരു ഇംഗ്ലീഷ് കവിയത്രി എന്ന പ്രശസ്തിയിലേക്കുയർന്നു. അവരുടെ കുമ്പസാര കവിതകളെ സിൽവിയാ പ്ളാത്ത്, ജൂഡിത്ത് റൈറ്റ് തുടങ്ങിയവരുടെ കവിതകളുമായി സാദൃശ്യപ്പെടുത്താവുന്നതാണ്. ആത്മപ്രകാശനമാണ് ഈ കവിതകളുടെ കാതൽ. കമലാദാസിന്റെയും പ്രിതിഷ് നന്ദിയുടെയും പ്രേമകവിതകൾ 1979-ൽ റ്റു നൈറ്റ് ദിസ് സാവേജ് റൈറ്റ് എന്ന പേരിൽ പ്രസിദ്ധീകൃതമായി. ഹേഴ്സ് വേഴ്സസ് ബൈ ഇൻഡ്യൻ വിമൻ എന്ന പേരിൽ മേരി ആൻഡ് ദാസ് ഗുപ്ത പ്രസിദ്ധീകരിച്ച കവിതാസമാഹാരത്തിലും കമലാദാസിന്റെ ചില കവിതകൾക്ക് സ്ഥാനം ലഭിച്ചിട്ടുണ്ട്. ഏഷ്യൻ രാജ്യങ്ങളിലെ ഇംഗ്ലീഷ് കവിതയ്ക്കുള്ള 'കെസ്റ്റ്' സമ്മാനം, ആശാൻ വേൾഡ് പ്രൈസ് (1983), ഇംഗ്ലീഷ് കവിതയ്ക്കുള്ള കേന്ദ്ര സാഹിത്യ അക്കാദമി അവാർഡ് (1985) എന്നീ പുരസ്കാരങ്ങളും ഇവർക്കു ലഭിച്ചിട്ടുണ്ട്.
ആർ. രവീന്ദ്രനാഥ മേനോൻ തന്റെ ആദ്യത്തെ കവിതാസമാഹാരം (ദശാവതാര ആൻഡ് അദർ പോയംസ്-1967) കൊണ്ടുതന്നെ ശ്രദ്ധേയനായി. സ്ട്രാസ് ഇൻ ദ് വിൻഡ്, ഷാഡോസ് ഇൻ ദ് സൺ, ഗ്രാസ് ഇൻ ദ് ഗാർഡൻ (1978), ബബിൾസ് ഓൺ ദ് ഷോർ (1981) എന്നിവയാണ് മേനോന്റെ മറ്റു കവിതാ സമാഹാരങ്ങൾ.
ആംഗലകവിതാരംഗത്തു വ്യക്തിമുദ്ര പതിപ്പിച്ച വേറെയും പല കേരളീയ കവികളുമുണ്ട്; എസ്. കെ. ചേറ്റൂർ (1905-73) (ഗോൾഡൻ സ്റ്റെയേഴ്സ് ആൻഡ് അദർ പോയംസ്-1967). ഒ. റ്റി. മേനോൻ (സ്ട്രേപെറ്റൽസ്-1957), പോൾ ജേക്കബ് (സോണറ്റ്സ്-1967; സ്വീഡിഷ് എക്സർസൈസസ്), എം. പി. ഭാസ്കരൻ (ദ് ഡാൻസർ ആൻഡ് ദ് റിംഗ്-1962), മൈക്കിൾ ചാക്കോ ഡാനിയൽസ് (സ്പ്ളിറ്റ് ഇൻ റ്റു) തുടങ്ങിയവർ ഇക്കൂട്ടത്തിലെ മുൻനിരക്കാരാണ്.
വിവർത്തനങ്ങൾ. ആംഗലേയ വിവർത്തനരംഗത്തും വ്യക്തിമുദ്ര പതിപ്പിച്ച നിരവധി കേരളീയരുണ്ട്. സർദാർ കെ. എം. പണിക്കർ (1895-1963) തന്റെ ചിന്താതരംഗിണി എന്ന കവിതാസമാഹാരത്തിന് ദ് വേവ്സ് ഒഫ് തോട്ട് (1944) എന്ന പേരിൽ നല്കിയ തർജുമയാണ് സ്വയംകൃത പരിഭാഷകളിൽ പ്രഥമഗണനീയമായിട്ടുള്ളത്. ബാലാമണിയമ്മ (19092004) തന്റെ ചില കവിതകൾ ഇംഗ്ലീഷിലേക്കു വിവർത്തനം ചെയ്ത് തേർട്ടി പോയംസ് (1970) എന്ന പേരിൽ പ്രസിദ്ധീകരിച്ചിട്ടുണ്ട്. മലയാളകവിതയിലെ ആധുനികതയുടെ മുഖ്യപ്രയോക്താവായ കെ. അയ്യപ്പപ്പണിക്കർ (19302006) തന്റെ തെരഞ്ഞെടുത്ത കവിതകൾ തർജുമ ചെയ്ത് സെലക്ടഡ് പോയംസ് ഒഫ് അയ്യപ്പപ്പണിക്കർ (1985) എന്ന പേരിൽ പ്രസിദ്ധീകരിച്ചിട്ടുണ്ട്. പണിക്കരുടെ പ്രചാരം സിദ്ധിച്ച കവിതകളെല്ലാം ഇതിൽ കാണാം.
പ്രാദേശിക ഭാഷാകവിതകൾ ഇംഗ്ലീഷിലേക്ക് വിവർത്തനം ചെയ്യുന്നതിൽ ശ്രദ്ധേയമായ ഒരു കാൽവയ്പാണ് ഇന്ത്യൻ കൌൺസിൽ ഫോർ കൾച്ചറൽ റിലേഷൻസിന്റെ ഇന്ത്യൻ പോയട്രി റ്റു ഡേ എന്ന കവിതാ സമാഹാരപരമ്പരയുടെ പ്രസിദ്ധീകരണം. മലയാളകവികൾ സ്വന്തം കവിതകൾ ഇംഗ്ലീഷിലേക്ക് വിവർത്തനം ചെയ്തതിന്റെ നിരവധി ഉദാഹരണങ്ങൾ ഇതിലെ നാലാമത്തെ പരമ്പരയിൽ കാണാം. വൈലോപ്പിള്ളി (ബാക്ക് ടു ഇസ്രായേൽ, ദ് ടൈഗ്രീസ്, ഫ്ളവേഴ്സ് ഒഫ് എ ബിലേറ്റഡ് സമ്മർ, ദ് കമിലിയോൺ), എം. ഗോവിന്ദൻ (ലൂസിഫേഴ്സ് സോളിസിറ്റർ), ജി. കുമാരപിള്ള (ദ് വോയ്സസ് ഒഫ് ഏജ്), പുനലൂർ ബാലൻ (ഹണ്ടിങ്, എ ഡർബാർ ഡ്രാമ), വിഷ്ണു നാരായണൻ നമ്പൂതിരി (ഡസ്ക് ഫാൾ, സ്വീറ്റ്സ്), സച്ചിദാനന്ദൻ (ദ് ബഗേഴ്സ് ഒഫ് കൊണാർക്) എന്നീ കേരളീയരുടെ കവിതകൾക്ക് സമാഹാരത്തിൽ സ്ഥാനം നൽകിയിരിക്കുന്നു.
മലയാളകവിതയുടെ ഇംഗ്ലീഷ് വിവർത്തനത്തിന് തുടക്കം കുറിച്ചത് മഹാകവി ഉള്ളൂരാണെന്ന് പറയാം. 1903-ൽ ഇദ്ദേഹം മയൂരസന്ദേശം ദ പീക്കോക്ക് മെസഞ്ജർ എന്ന പേരിൽ തർജുമ ചെയ്തു. 'ഹീറോയിക് കപ്ലറ്റ്' എന്ന ഇംഗ്ലീഷ് ഛന്ദസ്സ് പൗരസ്ത്യ കൃതികളുടെ പരിഭാഷയ്ക്ക് എത്ര വിദഗ്ധമായി ഉപയോഗിക്കാമെന്ന് തെളിയിച്ച ആദ്യത്തെ ഭാരതീയൻ ഉള്ളൂരാണെന്നു നിസ്സംശയം പറയാം. ആംഗലമഹാകവിയായ മിൽട്ടന്റെ പാരഡൈസ് ലോസ്റ്റ് എന്ന കാവ്യത്തിന്റെ രചനാസൗഷ്ഠവം ഈ പരിഭാഷയിൽ ദൃശ്യമാണ്.
മഞ്ചേരി ഈശ്വരൻ ഇംഗ്ലീഷിൽ സ്വതന്ത്രകവിത രചിക്കുക മാത്രമല്ല, ചില എണ്ണപ്പെട്ട മലയാളകവിതകൾ ഇംഗ്ലീഷിലേക്ക് വിവർത്തനം ചെയ്യുകകൂടി ചെയ്തു. ഫോളൻഫ്ളവർ (വീണപൂവ്), മേരിമഗ്ദലിൻ (മഗ്ദലനമറിയം), അക്രൂരാ ഗോസ് ടു ആമ്പാടി (ആമ്പാടിയിൽ ചെന്ന അക്രൂരൻ) എന്നിവ ഇക്കൂട്ടത്തിൽ ഗണനീയങ്ങളാണ്. കൈനിക്കരകുമാരപിള്ളയും വീണപൂവ് തർജുമ ചെയ്തിട്ടുണ്ട്. ആശാന്റെ പ്രരോദനത്തിന്റെ അവസാനശ്ലോകങ്ങൾ ഡെത്ത് ആൻഡ് ദ് ബിയോൻഡ് എന്ന പേരിലും വള്ളത്തോളിന്റെ അച്ഛനുംമകളും ഫാദർ ആൻഡ് ഡോട്ടർ എന്ന പേരിലും ഇദ്ദേഹം വിവർത്തനം ചെയ്തു. കെ. രാഘവൻ പിള്ളയുടെ പരിഭാഷകളിൽ പ്രധാനം ദി ഓർണമെന്റ്സ് ഒഫ് കർണ (കർണ ഭൂഷണം), ദ് സോങ് ഒഫ് ക്രിയേഷൻ (സർഗസംഗീതം) എന്നിവയാണ്. ജി. കുമാരപിള്ള ആശാന്റെ ചില കവിതാഭാഗങ്ങൾ - ദിവ്യകോകിലം (ഡിവൈൻനൈറ്റിങ് ഗെയിൽ); ചണ്ഡാല ഭിക്ഷുകി; ദുരവസ്ഥയിലെ 'മാറ്റുവിൻ ചട്ടങ്ങളേ' എന്ന് തുടങ്ങുന്ന ഭാഗം (റി പ്ളേസ് ദ ലോസ്)-വിവർത്തനം ചെയ്തു. കെ. അയ്യപ്പപ്പണിക്കരും ചില മലയാളകവിതകൾ തർജുമ ചെയ്തിട്ടുണ്ട്. കംപാഷൻ (കരുണ), റിഫ്ളക്ഷൻസ് ഒഫ് എ തിയ്യാബോയ് (ഒരു തീയക്കുട്ടിയുടെ വിചാരം), ടു ഡേ ഐ ടുമാറോ യൂ (ഇന്ന് ഞാൻ നാളെ നീ), ദ വേ ഫെയറേഴ്സ് സോങ് (പഥികന്റെ പാട്ട്-ജി.), 'റിങ് ഔട്ട് ദ ഡമൺ' 'റിങ് ഇൻ ദ ഗോഡ്സ്' (പൊട്ടി അക ത്ത് ശിവോതി പുറത്ത് -ഇടശ്ശേരി), 'ദ ലാങ്ഗ്വേജ് ബേഡ്' (കുറവന്റെ കിളി -പി. കുഞ്ഞിരാമൻ നായർ), മോഹനദാസ് ഗാന്ധി ആൻഡ് നാഥൂറാം ഗോഡ് സേ (ഗാന്ധിയും ഗോഡ്സേയും) നക്സൽബാരി-എൻ.വി. എന്നിവ ഇക്കൂട്ടത്തിൽ പ്രാമുഖ്യമർഹിക്കുന്നു.
പരിഭാഷകരുടെ പട്ടികയിൽ ഉൾപ്പെട്ട മൂർക്കോത്തുകുഞ്ഞപ്പ (മേരി മഗ്ദലിൻ-മഗ്ദലനമറിയം), ടി.കെ. ദൊരൈസ്വാമി (കുരുക്ഷേത്രം), ആർ. രവിന്ദ്രനാഥ മേനോൻ (ദ ആർട്ട് ഒഫ് പോയട്രി ഓർ സെവന്ത് സെൻസ്-കാവ്യകല അഥവാ ഏഴാമിന്ദ്രീയം-കുമാരനാശൻ), എസ്. വേലായുധൻ (ചൈൽഡ് ആൻഡ് മദർ- കുട്ടിയും തള്ളയും, ദ മൂൺ-ചന്ദ്രൻ, മോർണിങ് സ്റ്റാർ-പ്രഭാതനക്ഷത്രം-കുമരനാശാൻ), ജി.എസ്. പിള്ള (മനസ്വിനി-ചങ്ങമ്പുഴ, ദ കോസ്മിക് വിഷൻ-വിശ്വദർശനം-ജി.), എം.പി. ഭാസ്കരൻ (ആശാൻസ് സീത-ചിന്താവിഷ്ടയായ സീത), പി.സി. ഗംഗാധരൻ (ദ ഔട്ട് കാസ്റ്റ്നൺ-ചണ്ഡാലഭിക്ഷുകി), എൻ.കെ. ശേഷൻ (ഹിമ് ഒഫ് ലൗ- പ്രേമസംഗീതം) എന്നിവയെല്ലാം മലയാളകവിതകളുടെ ഭാവസൗന്ദര്യവും സർഗചൈതന്യം ഇംഗ്ലീഷിൽ പ്രകാശിപ്പിച്ചവരാണ്.
ഈ തർജുമകളെല്ലാം പല സമാഹാരങ്ങളിലായി ചിതറിക്കിടക്കുന്നു. 1968-ൽ കെ. എം. ജോർജ് പ്രസിദ്ധീകരിച്ച എ സർവേ ഒഫ് മലയാളം ലിറ്ററേച്ചർ എന്ന ഗ്രന്ഥത്തിന്റെ ഒടുവിൽ ചില മലയാളകവിതകളുടെ പരിഭാഷ ചേർത്തിട്ടുണ്ട്. കുമാരനാശാന്റെ ജന്മശതാബ്ദിയോടനുബന്ധിച്ച് 1974-ൽ പ്രസിദ്ധീകരിച്ച 'പോയട്രി ആൻഡ് റെനെയ്സൻസ്: കുമാരനാശാൻസ് ബെർത്ത് സെന്റിനറി വോള്യം എന്ന ഗ്രന്ഥത്തിലും ആശാന്റെ ചില കവിതകളുടെ പരിഭാഷ കാണാം. സെലക്റ്റഡ് പോയംസ് ഒഫ് കുമാരനാശാൻ (1975) എന്ന കവിതാസമാഹാരം കേരളത്തിലെ ആംഗലപരിഭാഷാസാഹിത്യത്തിന് ഈടുറ്റ ഒരു സംഭാവനയാണ്. ആശാന്റെ പ്രമുഖ കവിതകൾക്ക് ഒന്നിലധികം ഇംഗ്ലീഷ് പരിഭാഷയുണ്ടായി എന്നതാണ് ശ്രദ്ധേയമായ മറ്റൊരു വസ്തുത. 1978-ൽ ഉള്ളൂരിന്റേയും (സെലക്റ്റഡ് പോയംസ് ഒഫ് മഹാകവി ഉള്ളൂർ) വള്ളത്തോളിന്റേയും (വള്ളത്തോൾ: സെലക്റ്റഡ് പോയംസ്) തെരഞ്ഞെടുത്ത കവിതകളുടെ പരിഭാഷ പ്രസിദ്ധീകൃതമായി. 'ഇൻഡ്യൻ പോയട്രി റ്റുഡേ'യുടെ നാലാമത്തെ പരമ്പരയിൽ ജി. ശങ്കരക്കുറുപ്പ് മുതലുള്ള മുപ്പതു മലയാളകവികൾ രചിച്ച അറുപതോളം കവിതകളുടെ ഇംഗ്ലീഷ് വിവർത്തനം ഉൾക്കൊള്ളിച്ചിട്ടുണ്ട്. കേരള സാഹിത്യഅക്കാദമിയുടെ 'മലയാളം ലിറ്റററി സർവേ', കേന്ദ്രസാഹിത്യ അക്കാദമിയുടെ 'ഇന്ത്യൻ ലിറ്ററേച്ചർ', കൊല്ല ത്തുനിന്ന് പ്രസിദ്ധീകരിക്കുന്ന 'ജേർണൽ ഒഫ് ലിറ്ററേച്ചർ ആൻഡ് ഈസ്തറ്റിക്സ്, തിരുവനന്തപുരത്ത് നിന്നു പ്രസിദ്ധീകരിക്കുന്ന 'ലിറ്റ്ക്രിറ്റ്' എന്നീ ആനുകാലിക പ്രസിദ്ധീകരണങ്ങളിലും ഇത്തരം വിവർത്തനങ്ങൾ പ്രത്യക്ഷപ്പെടാറുണ്ട്.
എം. പി. അപ്പന്റെ കവിതകൾക്ക് എം. പ്രഭ നൽകിയ പരിഭാഷ (ദ് ഗോർഡൻ ഗോബ്ളറ്റ്, 1976)യും ജി. ശങ്കരകുറുപ്പിന്റെ കവിതകൾക്ക് റ്റി.സി. ശങ്കരമേനോൻ നൽകിയ പരിഭാഷ (സെലക്റ്റഡ് പോയംസ്,1977)യും കൂടി ഇവിടെ പ്രസ്താവ്യമാകുന്നു. ജിയുടെ കവിതകളിൽ നിന്ന് ശങ്കരമേനോൻ തർജുമയ്ക്കായി തിരഞ്ഞെടുത്തിരിക്കുന്നവയിൽ ഭൂരിഭാഗവും പ്രതീകാത്മക കവിതകളും ആഖ്യാനകവിതകളുമാണ്. ഈ പരിഭാഷകളും ഇതര മൗലികകൃതികളെപ്പോലെത്തന്നെ ഭാരതീയ ആംഗല കവനകലയെ പുഷ്കലമാക്കാൻ സഹായികമായിട്ടുണ്ട്.
ഗദ്യസാഹിത്യം. രാഷ്ട്രീയവും സാമൂഹികവും ചരിത്രപരവുമായ പ്രശ്നങ്ങളെ സ്പർശിക്കുന്ന ഇംഗ്ലീഷ് ലേഖനങ്ങൾ രാമവർമ്മ വിശാഖംതിരുനാൾ, ജി. പി. പിള്ള, സി. വി. രാമൻപിള്ള, പി. കെ. നാരായണപിള്ള തുടങ്ങിയ പലരും 19-ാം ശതകത്തിന്റെ അവസാനഘട്ടത്തിൽ എഴുതിയിരുന്നു. സർഗാത്മക സാഹിത്യകാരന്മാരെ ഈ രംഗത്ത് കണ്ടെത്താൻ എ. എസ്. പഞ്ചാപകേശയ്യർ, മഞ്ചേരി എസ്. ഈശ്വരൻ മുതലായവരുടെ കാലഘട്ടം വരെ കേരളത്തിന് കാത്തുനിൽക്കേണ്ടി വന്നു. എസ്. മേനോൻമാറാത്ത്, ജി.കെ. ചേറ്റൂർ തുടങ്ങിയവരാണ് ആദ്യകാല ഗദ്യസാഹിത്യരംഗത്തെ മറ്റു ചിലപ്രതിഭകൾ.
നോവൽ, ചെറുകഥ, നാടകം, സഞ്ചാരസാഹിത്യം, ജീവചരിത്രം, ആത്മകഥ, നിരൂപണം എന്നിങ്ങനെ സാഹിത്യത്തിന്റെ വിവിധ ശാഖകളിൽ കൈവച്ചിട്ടുള്ള ആളാണ് എ. എസ്. പഞ്ചാപകേശയ്യർ (1899-1963). ഇദ്ദേഹത്തിന്റെ നാടകത്തിലെ പ്രമേയങ്ങൾ പുരോഗമനാത്മകമാണ്. ഇൻ ദ ക്ളച്ച് ഒഫ് ദ ഡെവിൾ (1929), സീതാസ് ചോയിസ് (1935), ദ സ്ളേവ് ഒഫ് ഐഡിയാസ് (1941), എ മദേഴ്സ് സാക്രിഫൈസ്, ദ ട്രയൽ ഒഫ് സയൻസ് ഫോർ ദ മർഡർ ഒഫ് ഹ്യുമാനിറ്റി (1942) എന്നിവയാണ് ഇദ്ദേഹത്തിന്റെ മികച്ച ഇംഗ്ലീഷ് നാടകങ്ങൾ. ഇദ്ദേഹം പുരാതന-ഇന്ത്യാചരിത്രം പശ്ചാത്തലമാക്കിക്കൊണ്ട് എഴുതിയ നോവലുകളിൽ ബാലാദിത്യ (1930) യും ത്രി മെൻ ഒഫ് ഡസ്റ്റിനി (1939) യും പ്രത്യേകം പ്രസ്താവ്യമാണ്. രണ്ടാമത് പരാമർശിക്കപ്പെട്ട നോവൽ പിൽക്കാലത്ത് ചില മാറ്റങ്ങളോടുകൂടി രണ്ടു ഭാഗങ്ങളായി ദ ലീജിയൻസ് തണ്ടർ പാസ്റ്റ് (1947), ചാണക്യ ആൻഡ് ചന്ദ്രഗുപ്ത (1951) എന്നീ പേരുകളിൽ പ്രസിദ്ധീകരിക്കുകയുണ്ടായി. ധാരാളം ചെറുകഥകളും ആൻ ഇന്ത്യൻ ഇൻ വെസ്റ്റേൺ യൂറോപ്പ് എന്ന യാത്രാവിവരണഗ്രന്ഥവും ചില ആധ്യാത്മിക കൃതികളും ആത്മകഥയും പഞ്ചാപകേശയ്യർ ഇംഗ്ലീഷിൽ രചിച്ചിട്ടുണ്ട്.
മലയായിൽ ഇന്ത്യയുടെ പ്രതിനിധിയായും മദ്രാസ് ഗവൺമെന്റ് സെക്രട്ടറിയായും സേവനം അനുഷ്ഠിച്ചിട്ടുള്ള ശങ്കരകൃഷ്ണ ചേറ്റൂർ (1905-) നോവലിസ്റ്റ്, ചെറികഥാകൃത്ത് എന്നീ നിലകളിലെല്ലാം സ്വന്തം വ്യക്തിമുദ്ര പതിപ്പിച്ചിട്ടുണ്ട്. മഫിൾഡ് ഡ്രംസ് ആൻഡ് അദർ സ്റ്റോറീസ് (1917), ദ ക്രോബ്രാസ് ഒഫ് ധെരംഷേവി ആൻഡ് അദർ സ്റ്റോറീസ് (1937), ദ സ്പെൽ ഒഫ് ആഫ്രോഡൈറ്റ് ആൻഡ് അദർ സ്റ്റോറീസ് (1957) മാഗോ സീഡ്സ് ആൻഡ് അദർ സ്റ്റോറീസ് (1974) എന്നിവയാണ് ചേറ്റൂരിന്റെ പ്രധാനകൃതികൾ.
എസ്.കെ ചേറ്റൂരിന്റെ സഹോദരനായ ഗോവിന്ദകൃഷ്ണ ചേറ്റൂർ (1898-1936) കവി എന്ന നിലയിൽ കൂടുതൽ പ്രസിദ്ധി നേടി. ഇദ്ദേഹം ദ ഗോസ്റ്റ് സിറ്റി അൻഡ് അദർ സ്റ്റോറീസ് (1932) എന്നൊരു കഥാസമാഹാരവും പ്രസിദ്ധീകരിച്ചിട്ടുണ്ട്.
പ്രസിദ്ധ കവയിത്രിയായ കമലാദാസ് (1934-) കഥാകർത്രി എന്ന നിലയിലും വ്യക്തിത്വമാർജിച്ചിട്ടുണ്ട്. എ ഡോൾ ഫോർ ദ ചൈൽഡ് പ്രോസ്റ്റിറ്റ്യൂട്ട് (1977), എ മിനി ട്രിലജി, ആൽഫാബെറ്റ് ഒഫ് ലസ്റ്റ് തുടങ്ങിയവ ഇവരുടെ ഇംഗ്ലീഷ് കഥാകൃതികളിൽ ചിലതു മാത്രമാണ്. വിവാഹജീവിതത്തിൽ നിന്നും മറ്റ് സ്നേഹബന്ധങ്ങളിൽ നിന്നും ഉണ്ടായ നിരാശ സൃഷ്ടിച്ച വൈകാരികാഘാതങ്ങളുടെ പ്രതിഫലനമാണ് തന്റെ കഥകളിൽ ദൃശ്യമാകുന്നതെന്ന് ആത്മകഥയിൽ (മൈ സ്റ്റോറി-1976) അവർ സൂചിപ്പിച്ചിട്ടുണ്ട്.
പി. തോമസ്സാണ് മറ്റൊരു ഇന്തോ-ആംഗ്ലിയൻ എഴുത്തുകാരൻ. ഇദ്ദേഹം ഭാരതീയ സംസ്കാരം, മതം, ദർശനം എന്നിവയെപ്പറ്റി പതിനെട്ടോളം പുസ്തകങ്ങൾ എഴുതിയിട്ടുള്ളതു കൂടാതെ ഡത്ത് ഒഫ് എ ഹരിജൻ എന്നൊരു നോലും രചിച്ചിട്ടുണ്ട്. ചിക്കാഗോയിലെ വേൾഡ്ബുക്ക് എൻസൈക്ലോപീഡിയ ഉൾപ്പെടെയുള്ള റഫറൻസ് ഗ്രന്ഥങ്ങളിലും ഇല്ലസ്ട്രേറ്റഡ് വീക്കിലി ഒഫ് ഇന്ത്യ തുടങ്ങിയ ആനുകാലികങ്ങളിലും ധാരാളം എഴുതിയിട്ടുള്ള തോമസ് ജീവചരിത്രകാരനെന്ന നിലയിൽ അന്തർദേശീയ പ്രസിദ്ധി നേടിയിട്ടുണ്ട്.
1998-ൽ മാൻബുക്കർ പുരസ്കാരം നേടിയ അരുന്ധതി റോയ് മലയാളിയുടെ യശസ്സ് സാർവദേശീയതലത്തിൽ ഉയർത്തിയ ഇന്ത്യൻ ഇംഗ്ലീഷ് സാഹിത്യകാരിയാണ്. കോട്ടയം ജില്ലയിലെ അയ്മനമാണ് ഇവരുടെ സ്വദേശം. അയ്മനത്ത് ചിലവിട്ട കുട്ടിക്കാലത്തെക്കുറിച്ചുള്ള ഓർമകളാണ് ബുക്കർ പ്രൈസിനാധാരമായ ദ് ഗോഡ് ഒഫ് സ്മോൾ തിങ്സിന്റെ കഥാപശ്ചാത്തലം. എൻഡ് ഒഫ് ഇമാജിനേഷൻ (1998), പവർ പൊളിറ്റിക്സ് (2002), വാർടോക്ക് (2003), ലിസനിങ് ടു ഗ്രാസ് ഹോപ്പേഴ്സ് (2009) എന്നീ കൃതികൾക്കുപുറമേ ദി ആൾജിബ്രാ ഒഫ് ഇൻഫിനിറ്റ് ജസ്റ്റിസ് എന്ന ലേഖന സമാഹാരവും പ്രസിദ്ധീകരിച്ചിട്ടുണ്ട്. 2002-ലെ ലന്നാൻ ഫൗണ്ടേഷൻ കൾച്ചറൽ ഫ്രീഡം പുരസ്കാരം, സിഡ്നി പീസ് പ്രൈസ്-2004, സാഹിത്യ അക്കാദമി പുരസ്കാരം-2006, നോർമൻ മെയ്ലർ പുരസ്കാരം-2011 എന്നിവ അരുന്ധതി രോയ്ക്കു ലഭിച്ച ശ്രദ്ധേയമായ ബഹുമതികളാണ്. രണ്ട് ചലച്ചിത്രങ്ങൾക്കു തിരക്കഥ രചിച്ചിട്ടുള്ള ഇവർക്ക് 1989-ൽ മികച്ച തിരക്കഥാകൃത്തിനുള്ള ദേശീയ അവാർഡും ലഭിച്ചിട്ടുണ്ട്. നോ. അരുന്ധതി റോയ്
ഐക്യരാഷ്ട്രസഭയിൽ ഉദ്യോഗസ്ഥനായിരിക്കെ തന്നെ സാഹിത്യത്തിൽ ശ്രദ്ധേയമായ സംഭാവനകൾ ചെയ്ത വ്യക്തിയാണ് മലയാളിയായ ശശി തരൂർ. നോവലുകളായ ദ് ഗ്രേറ്റ് ഇന്ത്യൻ നോവൽ, ഷോ ബിസിനസ്, റയട്ട്, രാഷ്ട്രീയ നിരീക്ഷണങ്ങളായ ഇന്ത്യ: ഫ്രം മിഡ്നൈറ്റ് റ്റു ദ് മില്ലെനിയം, അൺഹേഡ് വോയ്സ്, ചരിത്രാഖ്യായികളായ നെഹുറു: ദ് ഡിസ്കവറി ഒഫ് ഇന്ത്യ, ന്യൂ മില്ലെനിയം, ന്യൂ ഇന്ത്യ, പാക്സ് ഇൻഡിക്ക: ഇന്ത്യൻ ആൻഡ് ദ് വേൾഡ് ഇൻ ദ് ട്വന്റി ഫസ്റ്റ് സെഞ്ച്വറി തുടങ്ങിയ രചനകളിലൂടെ തരൂർ ആംഗലേയ ഗദ്യസാഹിത്യലോകത്ത് തന്റേതായ ശൈലിക്ക് രൂപം നൽകി.
വൈജ്ഞാനികരംഗം. മറ്റേതൊരു ഭാഷയിലും എന്നപോലെ കേരളത്തിലെ ആംഗലേയസാഹിത്യമേഖലയിലും വ്യാപ്തികൊണ്ട് മുന്നിട്ടു നിൽക്കുന്നത് വൈജ്ഞാനിക സാഹിത്യമാണ്. ചരിത്രം, വൈദ്യശാസ്ത്രം, മനശ്ശാസ്ത്രം, എന്നിങ്ങനെ വിവിധവിഷയങ്ങളെ അധികരിച്ചുള്ള ഇംഗ്ലീഷ്കൃതികൾ കേരളത്തിൽ ധാരാളം ഉണ്ടായിട്ടുണ്ട്. കേരളത്തിന്റെ ചരിത്രം, സംസ്കാരം, കല, സാമൂഹിക വിപ്ലവം എന്നിവയെപ്പറ്റിയുള്ള ചില കൃതികൾ ഹിസ്റ്ററി ഒഫ് മലബാർ (കെ. പി. പദ്മനാഭമേനോൻ), കേരള ആർട്ട് ആൻഡ് കൾച്ചർ (എ. ഗോപാലമേനോൻ), റിലിജിയൻ, ആർട്ട് ആൻഡ് കൾച്ചർ (ഡോ. എസ്. വെങ്കിട സുബ്രഹ്മണ്യയ്യർ), ഇൻഡ്യ ലാൻഡ് ആൻഡ് പീപ്പിൾ പരമ്പരയിൽ വരുന്ന കേരള (കൃഷ്ണചൈതന്യ), എ ഡിക്ഷ്ണറി ഒഫ് കഥകളി (കെ. പി. എസ്. മേനോൻ), ധർമ്മശാസ്താ ആൻഡ് അയ്യപ്പാ കൾട്ട് (കെ. പി. സി. പിള്ള), സ്വാതിതിരുനാൾ ആൻഡ് ഹിസ് മ്യൂസിക് (ഡോ. എസ്. വെങ്കിടസുബ്രഹ്മണ്യയ്യർ), മോഹിനിയാട്ടം (ജി. വേണു; നിർമ്മലാപണിക്കർ), ദ റൈസ് ഒഫ് ട്രാവൻകൂർ, എ സ്റ്റഡി ഒഫ് ദ റ്റൈംസ് ഒഫ് മാർത്താണ്ഡവർമ്മ (ഡോ. എ. പി. ഇബ്രാഹിംകുഞ്ഞ്) എന്നിവയാണ്. കൂടാതെ കേരളത്തെ സംബന്ധിക്കുന്ന നിരവധി ചരിത്ര-നരവംശശാസ്ത്ര ഗ്രന്ഥങ്ങളും പ്രസിദ്ധീകരിക്കപ്പെട്ടിട്ടുണ്ട്.
കേരളത്തിലെ സാമൂഹിക വിപ്ലവകാരികളെപ്പറ്റിയും നിരവധി ഗ്രന്ഥങ്ങൾ ഇംഗ്ലീഷിൽ ഉണ്ടായിട്ടുണ്ട്. നാരായണഗുരുസ്വാമി, മന്നത്തുപദ്മനാഭൻ, കുമാരനാശാൻ തുടങ്ങിയവരെപ്പറ്റിയുള്ള പഠനങ്ങൾ അവയിൽ ചിലതു മാത്രമാണ്. ഇന്റഗ്രേറ്റഡ് സയൻസ് ഒഫ് ദി അബ്സല്യൂട്ട് (നടരാജ ഗുരു), വൺകാസ്റ്റ്, വൺറിലിജിയൻ, വൺഗോഡ്: എ സ്റ്റഡി ഒഫ് ശ്രീ നാരായണഗുരു (വി. തോമസ് സാമുവൽ), ശ്രീനാരായണഗുരു ആൻഡ് സോഷ്യൽ റവലൂഷ്യൻ (സി. ആർ. മിത്ര), നാരായണഗുരു എ ബയോഗ്രാഫി (എം. കെ. സാനു), ഫിലോസഫി ഒഫ് ശ്രീനാരായണഗുരു (ഡോ. എസ്. ഓമന) എന്നിവ കൂടാതെ നിത്യചൈതന്യയതിയും നാരായണഗുരുവിനെപ്പറ്റി ഇംഗ്ലീഷിൽ ധാരാളം എഴുതിയിട്ടുണ്ട്. മന്നത്തുപദ്മനാഭൻ ആൻഡ് ദ റിവൈവൽ ഒഫ് നായേഴ്സ് ഇൻ കേരള എന്ന കൃതി വി. ബാലകൃഷ്ണൻ-ആർ.ലീലാദേവി ദമ്പതികളുടേതാണ്.
റ്റി. കെ. രവീന്ദ്രന്റെ ആശാൻ ആൻഡ് സോഷ്യൽ റവലൂഷൻ ഇൻ കേരളാ, എ സ്റ്റഡി ഒഫ് ഹിസ് സ്പീച്ചസ്, കെ. രാജേന്ദ്രന്റെ ഈഴവകമ്യൂണിറ്റി ആൻഡ് കേരള പൊളിറ്റിക്സ്, കെ. വി. ഈപ്പന്റെ ചർച്ച് മിഷണറി സൊസൈറ്റി ആൻഡ് എഡ്യൂക്കേഷൻ ഇൻ കേരള, ചുമ്മാർ ചൂണ്ടലിന്റെ ക്രിസ്ത്യൻ ഫോക്ക് സോങ്സ്, ക്രിസ്ത്യൻ തീയേറ്റർ ഇൻ ഇൻഡ്യ എന്നീ പുസ്തകങ്ങളും ഇവിടെ പരാമർശമർഹിക്കുന്നു.
ഈ മേഖലയിൽപ്പെട്ട ഉപന്യാസവിഭാഗവും കുറേയൊക്കെ സമ്പന്നമാണ്. ആദ്യകാല കേരളീയ ആംഗലേയ സാഹിത്യകാരന്മാരിൽ പലരും എഴുതിയ ഉപന്യാസങ്ങൾ ആനുകാലിക പ്രസിദ്ധീകരണങ്ങളിലൂടെ മാത്രം വെളിച്ചം കണ്ടവയാണ്. അവയുടെ പ്രതികളൊന്നും ഇന്ന് കിട്ടാനില്ല. റ്റി. ലക്ഷ്മണൻപിള്ളയുടെ എസ്സേസ് (Essays) ഭേദപ്പെട്ട ഒരു ആദ്യകാല കൃതിയാണ്. വിധി, ഉത്തരവാദിത്വം, നന്മതിന്മകൾ, സംഗീതം, മതം തുടങ്ങിയ വിവിധ വിഷയങ്ങളെ അധികരിച്ചെഴുതിയ ഉപന്യാസങ്ങളുടെ ഈ സമാഹാരം നല്ലൊരു ആംഗല ഗദ്യശൈലിയുടെ മാതൃകയും ആണ്.
ഇംഗ്ലീഷ് ഗദ്യലേഖനങ്ങൾ രചിച്ചവരിൽ ശ്രദ്ധേയനായ മറ്റൊരു വ്യക്തി ബാരിസ്റ്റർ ജി.പി. പിള്ള (1863-1903) ആണ്. പത്രപ്രവർത്തനം വിശേഷിച്ചും ആംഗലേയ പത്രപ്രവർത്തനം വേണ്ടതുപോലെ വളർന്നിട്ടില്ലാത്ത ഒരു കാലഘട്ടത്തിൽ ഇന്ത്യയിലെ മിക്ക പത്രങ്ങൾക്കും ഈടുറ്റ ലേഖനങ്ങൾ നൽകിയിരുന്ന എഴുത്തുകാരനായിരുന്നു ഇദ്ദേഹം. 1890 മുതൽ 'മദ്രാസ് മെയിലി' നുവേണ്ടി മുഖലേഖനങ്ങൾ എഴുതിവന്ന ഇദ്ദേഹം 1892-ൽ മദ്രാസ് സ്റ്റാൻഡേർഡിന്റെ മുഖ്യ പത്രാധിപരായി നിയമിതനായതോടെ ഇംഗ്ലീഷിൽ പൂർവാധികം രചനകൾ നടത്തുകയും റെപ്രസെന്ററ്റീവ് ഇൻഡ്യൻസ്, ഇൻഡ്യൻ കോൺഗ്രസ് മെൻ, ലണ്ടൻ ആൻഡ് പാരിസ്, ട്രബിൾസ് ഒഫ് ആൻ ഇൻഡ്യൻ ഇൻ യൂറോപ്പ് എന്നീ ഗ്രന്ഥങ്ങൾ പ്രസിദ്ധപ്പെടുത്തുകയും ചെയ്തു. ജി.പി. ശേഖർ എഡിറ്റു ചെയ്ത സെലക്റ്റ് റൈറ്റിങ്സ് ആൻഡ് സ്പീച്ചസ് ഒഫ് ജീ.പി. പിള്ള എന്ന പുസ്തകത്തിൽ ജി.പി. പിള്ളയുടെ കനപ്പെട്ട രചനകൾ പലതും സമാഹൃതമായിട്ടുണ്ട്.
മലയാളത്തിലെന്നപോലെ ഇന്തോ-ആംഗ്ലിയൻ സാഹിത്യത്തിലും മഹാകവി ഉള്ളൂർ എസ്. പരമേശ്വരയ്യർക്കുള്ള സ്ഥാനം സമുന്നതമാണ്. 20-ാം ശതകത്തിന്റെ ആദ്യദശയിൽത്തന്നെ ഇംഗ്ലീഷിൽ എഴുതിത്തുടങ്ങിയ ഉള്ളൂരിന്റെ നിരവധി സംഭാവനകൾ ഗദ്യ-പദ്യ-നിരൂപണ-സാഹിത്യ മേഖലകളിലായി ചിതറിക്കിടക്കുന്നു. തത്ത്വശാസ്ത്രം, ചരിത്രം, സംസ്കാരം, സാമൂഹികജീവിതം എന്നീ മണ്ഡലങ്ങളിലെല്ലാം വിഹരിച്ച ആ പ്രതിഭാശാലിയുടെ രചനകളാണ്. ഇൻഡ്യ ആൻഡ് വേൾഡ് പ്രോഗ്രസ്, എ ഡോട്ടർ ഒഫ് ട്രാവൻകൂർ, എ ഫർഗോട്ടൻ ചാപ്റ്റർ ഇൻ ഇംഗ്ലീഷ് പൊയട്രി എന്നിവ ലളിത സുന്ദരമായ ആംഗലശൈലിയിൽ അനായാസം സാഹിത്യരചന നടത്തുവാൻ മഹാകവി ഉള്ളൂരിനുണ്ടായിരുന്ന വൈഭവം അന്യാദൃശമാണെന്ന് ഈ കൃതികൾ സാക്ഷ്യപ്പെടുത്തുന്നു.
മലയാളത്തിലെ സമുന്നത സാഹിത്യകാരനായ സർദാർ കെ. എം. പണിക്കർ (1894-1963) ഇംഗ്ലീഷ് ഭാഷ കൈകാര്യം ചെയ്യുന്നതിലും അസാമാന്യ പാടവം പ്രദർശിപ്പിച്ചിരുന്നു. 'സ്വരാജ്യ', 'ഹിന്ദുസ്ഥാൻ ടൈംസ്' എന്നീ പത്രങ്ങളുടെ എഡിറ്ററായി പ്രവർത്തിച്ച ഇദ്ദേഹം ഇംഗ്ലീഷിൽ രാഷ്ട്രതന്ത്ര പ്രാധാന്യമേറിയ ഏതാനും ഗ്രന്ഥങ്ങളും ചരിത്രപുസ്തകങ്ങളും രചിച്ചിട്ടുണ്ട്. മലബാർ ആൻഡ് പോർട്ടുഗീസ് (1928), മലബാർ ആൻഡ് ഡച്ച് എന്നിവ ഇക്കൂട്ടത്തിൽ പ്രാമുഖ്യമർഹിക്കുന്ന ചരിത്ര-ഗവേഷണ ഗ്രന്ഥങ്ങളാണ്.
അന്താരാഷ്ട്രീയ തലത്തിൽ ഇന്ത്യയുടെ പ്രശസ്തി വർദ്ധിപ്പിക്കുവാൻ കഴിഞ്ഞിട്ടുള്ള മലയാളികളിൽ പ്രമുഖനാണ് കെ.പി.എസ്. മേനോൻ (1898-1983). പന്ത്രണ്ടിലധികം പുസ്തകങ്ങളും ധാരാളം പ്രഭാഷണങ്ങളും ലേഖനങ്ങളും ചില ചെറുകഥകളും കെ. പി.എസ്. മേനോന്റെ സംഭാവനകളായി നമുക്കു ലഭിച്ചിട്ടുണ്ട്. ഡൽഹി-ചുങ്കിങ്, ദ റഷ്യൻ പനോരമ, ദ ഫ്ളൈയിങ് ട്രോയിക, ലെനിൻ ത്രൂ ഇൻഡ്യൻ ഐസ്, ദ ലാമ്പ് ആൻഡ് ദ ലാമ്പ് സ്റ്റാൻഡ് എന്നീ ഗ്രന്ഥങ്ങൾ എല്ലാ നിലയിലും പ്രാധാന്യമർഹിക്കുന്നു. സ്വന്തം ശ്വശുരൻ സി. ശങ്കരൻ നായരുടെ ജീവചരിത്രവും മെനി വേൾഡ്സ് എന്ന ആത്മകഥയും കെ.പി.എസ്. മേനോൻ രചിച്ചിട്ടുണ്ട്.
നോവൽ. സി.വി. രാമൻപിള്ളയുടെ മാർത്താണ്ഡവർമ്മയ്ക്ക് രണ്ടു പരിഭാഷകളുണ്ടായിട്ടുണ്ട്. സി.കെ. മേനോനും ലീലാദേവിയുമാണ് വിവർത്തകർ. എം.ടി. വാസുദേവൻ നായരുടെ അസുരവിത്ത് വി. അബ്ദുള്ള ഇംഗ്ലീഷിൽ വിവർത്തനം ചെയ്ത് പ്രസിദ്ധീകരിച്ചിട്ടുണ്ട്. എം.ടി.യുടെ മഞ്ഞ് (മിസ്റ്റ്), ഇരുട്ടിന്റെ ആത്മാവ് (ക്രീച്ചർ ഒഫ് ഡാർക്ന്സ്), ചില ചെറുകഥകൾ എന്നിവയും ഇംഗ്ലീഷിൽ പരിഭാഷപ്പെടുത്തിയിട്ടുണ്ട്. ഇ.എം.ജെ. വെണ്ണിയൂരിന്റെ ഫ്രം ദ ഗട്ടർ (ഓടയിൽനിന്ന്- കേശവദേവ്), പി.കെ. രവീന്ദ്രനാഥന്റെ നെയ്ബേഴ്സ് (അയൽക്കാർ-കേശവദേവ്), സി. പോൾ വർഗീസിന്റെ എ റ്റൈം റ്റു ഡേ (അരനാഴികനേരം-പാറപ്പുറത്ത്), എൻ. കുഞ്ഞിന്റെ മാജിക് ക്യാറ്റ് (മാന്ത്രികപ്പൂച്ച-ബഷീർ), മേരി മത്തായി, സാമുവൽ മത്തായി എന്നിവരുടെ ഔസേപ്പ്സ് ചിൽഡ്രൻ (ഔസേപ്പിന്റെ മക്കൾ-തകഴി), ബ്യൂട്ടിഫുൾ ആൻഡ് ഹാൻസം (സുന്ദരന്മാരും സുന്ദരികളും-ഉറൂബ്) എന്നീ വിവർത്തനങ്ങൾ വ്യാപകമായ അംഗീകാരം നേടിയവയാണ്. പൊറ്റെക്കാട്ടിന്റെ വിഷകന്യക വി. അബ്ദുള്ളയും ലളിതാംബിക അന്തർജനത്തിന്റെ അഗ്നിസാക്ഷി വാസന്തീ മേനോനും തകഴിയുടെ രണ്ടിടങ്ങഴി എൻ. മേനോനുമാണ് വിവർത്തനം ചെയ്തിട്ടുള്ളത്. വി. കെ.എൻ.-ന്റെ ബൊവൈൻ ബ്യൂഗിൾസ് സ്വയംകൃത വിവർത്തനമാണ്.
നാടകം. തോപ്പിൽഭാസിയുടെ മൂലധനം ദ് ക്യാപ്പിറ്റൽ എന്ന പേരിൽ ഇ.എം.ജെ. വെണ്ണിയൂരും ഭാസിയുടെ തന്നെ അശ്വമേധം പ്രേമാമേനോനും ഇംഗ്ലീഷിലാക്കിയിട്ടുണ്ട്. അശ്വമേധത്തിന്റെ മറ്റൊരു ഭാഷാന്തരം എസ്. വേലായുധനാണ് നിർവഹിച്ചിട്ടുള്ളത്. ജി. ശങ്കരപ്പിള്ളയുടെ ഭരതവാക്യം, സി.ജെ. തോമസിന്റെ അവൻ വീണ്ടും വരുന്നു, കെ.ടി. മുഹമ്മദിന്റെ ഇതു ഭൂമിയാണ്, എൻ. കൃഷ്ണപിള്ളയുടെ മുടക്കുമുതൽ എന്നിവയും വിവർത്തനവിധേയമായിട്ടുണ്ട്.
മലയാളത്തിലെ പ്രസിദ്ധങ്ങളായ പല ചെറുകഥകൾക്കും ഇംഗ്ലീഷ് രൂപാന്തരം ലഭിച്ചതായിക്കാണാം. കെ. അയ്യപ്പപ്പണിക്കർ എഡിറ്റ് ചെയ്ത മലയാളം ഷോർട്ട് സ്റ്റോറീസ് ആന്തോളജിയിൽ 1940-നുശേഷം പ്രസിദ്ധീകരിക്കപ്പെട്ടിട്ടുള്ള ഇരുപത്തിയൊന്നു കഥകൾ ചെറുകഥാസാഹിത്യരംഗത്തെ നവീനമാതൃകകളാണ്. കാരൂർ നീലകണ്ഠപ്പിള്ള മുതൽ പദ്മരാജൻ വരെയുള്ളവർ രചിച്ച ചെറുകഥകളുടെ വിവർത്തനമാണ് വുഡൻ ഡോൾസ് എന്നു തുടങ്ങിയ പേരുകളിൽ ആ പുസ്തകത്തിൽ ചേർത്തിട്ടുള്ളത്. ഈ ചെറുകഥകൾ മലയാളത്തിലെ പല പ്രമുഖരുടേയും കലാസൃഷ്ടികൾക്കു പ്രാതിനിധ്യം വഹിക്കുന്നു. എ സർവേ ഒഫ്മലയാളം ലിറ്ററേച്ചർ എന്ന പുസ്തകത്തിന്റെ അനുബന്ധത്തിലും ഏതാനും മലയാള ചെറുകഥകളുടെ ആംഗലവിവർത്തനങ്ങൾ ചേർത്തിട്ടുണ്ട്. ഇവ കൂടാതെ ആംഗലേയ സാഹിത്യത്തിലെ മികച്ച ക്ലാസിക് കൃതികൾ എല്ലാംതന്നെ മലയാളത്തിലെ വിവർത്തനം ചെയ്തു പ്രസിദ്ധീകരിക്കുന്നതിനുള്ള ഒരു ബൃഹത് പദ്ധതിക്കും പ്രസാധകർ ആരംഭം കുറിച്ചിട്ടുണ്ട്.
മൊത്തത്തിൽ വിലയിരുത്തുമ്പോൾ ഭാരതീയ-ആംഗലസാഹിത്യത്തിന് കേരളത്തിന്റെ സംഭാവന മികച്ചതാണെന്നു പറയാനാവില്ല. തിരുവിതാംകൂറിലും കൊച്ചിയിലും രാജഭരണകാലത്ത് സംസ്കൃതത്തിനുണ്ടായിരുന്ന പ്രാഭവവും കേരളത്തിന്റെ ഭൂമിശാസ്ത്രപരമായ കിടപ്പും ഈ മാന്ദ്യത്തിന് കാരണമാകാം. ഇന്തോ-ആംഗ്ലിയൻ സാഹിത്യം അഭിമുഖീകരിക്കുന്ന പൊതുവായ പ്രശ്നങ്ങളിൽനിന്നും കേരളീയരും വിമുക്തരല്ല. ഇംഗ്ലീഷ് മാതൃഭാഷയാക്കിയിട്ടുള്ളവരുടെ അഭാവം, വായനക്കാരുടെ കുറവ്, ഇംഗ്ലീഷ് ഭാഷ സർഗാത്മക രചനയ്ക്ക് ഉപയോഗിക്കുന്നതിനുള്ള വൈഷമ്യം, സാഹിത്യരചനകൾ പ്രസിദ്ധീകരിക്കുന്നതിനും അംഗീകാരം നേടുന്നതിനുമുള്ള പരിമിതികൾ തുടങ്ങിയ നിരവധി പ്രശ്നങ്ങൾ ഈ രംഗത്തു കാണാം. എന്നാൽ തദ്ദേശീയമെന്നോ വിദേശീയമെന്നോ ഉള്ള ഭേദചിന്ത കൂടാതെ നല്ലതെന്തും സ്വീകരിക്കാനും സ്വായത്തമാക്കാനുമുള്ള കേരളീയരുടെ സഹജവാസന പ്രതീക്ഷയ്ക്ക് വക നൽകുന്നു. അന്തർദേശീയ ഭാഷ, അഖിലേന്ത്യാതലത്തിലുപയോഗിക്കാവുന്ന ബന്ധഭാഷ എന്നീ നിലകളിൽ ഇംഗ്ലീഷിനോടുള്ള പ്രാധാന്യവും അന്തർദേശീയ തലത്തിലേക്കുയരുവാനുള്ള സാഹിത്യകാരന്മാരുടെ അഭിവാഞ്ച്ഛയും കേരളത്തിലെ ആംഗലസാഹിത്യത്തെ പരിപോഷിപ്പിക്കുന്ന ഘടകങ്ങളായി വർത്തിക്കുന്നു.
വർഗ്ഗം:കേരളസാഹിത്യം വർഗ്ഗം:സാഹിത്യം വർഗ്ഗം:ദക്ഷിണേന്ത്യൻ സാഹിത്യം വർഗ്ഗം:ചരിത്രം വിഷയം തിരിച്ച്
മൈനാഗപ്പള്ളി ഗ്രാമപഞ്ചായത്ത്
കൊല്ലം ജില്ലയിൽ കുന്നത്തൂർ താലൂക്കിൽ സ്ഥിതി ചെയ്യുന്ന പഞ്ചായത്താണ് മൈനാഗപ്പള്ളി ഗ്രാമപഞ്ചായത്ത്.ശാസ്താംകോട്ട ബ്ലേക്കിൽ പെടുന്ന ഈ പഞ്ചായത്ത് 1953-ലാണ് രൂപംകൊണ്ടത്. ഇവിടുത്തെ മൊത്തം ജനസംഖ്യയുടെ ഏതാണ്ട് 17% പട്ടികജാതിക്കാരാണ്. മൈനാക പർവതം യാത്രാമധ്യേ വിശ്രമിച്ച സ്ഥലമെന്ന ഐതിഹ്യ പരാമർശമാണു ഈ സ്ഥലത്തിന് മൈനാഗപ്പള്ളി എന്ന പേര് വരാൻ കാരണം.
അതിർത്തികൾ
ദേശീയപാത 47-ൽ കരുനാഗപ്പള്ളിയിൽ നിന്നും ഏകദേശം 6 കിലോമീറ്റർ ദൂരെ കിഴക്കുഭാഗത്തായാണ് ഈ പഞ്ചായത്ത് സ്ഥിതി ചെയ്യുന്നത്.
കൃഷി
മൈനാഗപ്പള്ളി പഞ്ചായത്ത് ഒരു കാർഷികഗ്രാമമാണ്. തെങ്ങാണ് ഇവിടുത്തെ പ്രധാന കൃഷി. ഏതാണ്ട് 51 ഹെക്ടർ പ്രദേശത്ത് തെങ്ങ് കൃഷി ചെയ്യുന്നു. കൂടാതെ താഴ്ന്ന പ്രദേശങ്ങളിൽ നെല്ലും കൃഷി ചെയ്തു വരുന്നു. ഇവിടുത്തെ കൃഷിഭവൻ 1987 സെപ്റ്റംബർ 1-നു നിലവിൽ വന്നു.വെറ്റില, അടയ്ക്ക,
വിദ്യാഭ്യാസസ്ഥാപനങ്ങൾ
മൈനാഗപ്പള്ളി പഞ്ചായത്തിൽ മൊത്തം 17 സ്കൂളുകളുണ്ട്. മിക്കവാറും എല്ലാ വാർഡുകളിലും സ്ക്കൂളുകളും അംഗനവാടികളും പ്രവർത്തിക്കുന്നുണ്ട്.
ആതുരാലയങ്ങൾ
ആധുനികസജ്ജീകരണങ്ങളോടുകൂടിയ ആശുപത്രികൾ ഒന്നും തന്നെ ഈ പഞ്ചായത്തിൽ പ്രവർത്തിക്കുന്നില്ല. കൂടാതെ 4 അലോപ്പതി ആശുപത്രികളും 4 ആയൂർവേദ ആശുപത്രികളും 3 ഹോമിയോ ക്ളിനിക്കുകളും 4 മാതൃ-ശിശുസംരക്ഷണ കേന്ദ്രങ്ങളും ഇവിടെ പ്രവർത്തിക്കുന്നു.
ആരാധനാലയങ്ങൾ :
അവലംബം
http://www.trend.kerala.gov.in  http://lsgkerala.in/
Census data 2001
https://www.manoramaonline.com/technology/cameras/2019/02/15/canon-launch-mirrorless-lenses.html
https://janayugomonline.com/google-trusted-photographer-syedshiasmirza/
വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
എന്റെ പൊന്നുതമ്പുരാൻ
സുരേഷ് ഗോപിയും ഉർവശിയും പ്രധാന വേഷങ്ങളിൽ അഭിനയിച്ച എടി അബു സംവിധാനം ചെയ്ത് 1992 ൽ പുറത്തിറങ്ങിയ ഇന്ത്യൻ മലയാള ചിത്രമാണ് എന്റെ പൊന്നു തമ്പുരാൻ.
ബാഹ്യ ലിങ്കുകൾ
വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1992-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:വയലാർ -ദേവരാജൻ ഗാനങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:എ. റ്റി. അബു സംവിധാനം ചെയ്ത ചലച്ചിത്രങ്ങൾ വർഗ്ഗം:ജി. മുരളി ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:രാമചന്ദ്രബാബു ക്യാമറ ചലിപ്പിച്ച ചലച്ചിത്രങ്ങൾ
വധശിക്ഷ സ്ലോവേനിയയിൽ
വധശിക്ഷ നിർത്തലാക്കപ്പെട്ട രാജ്യമാണ് സ്ലൊവേനിയ. 1957-ൽ നടന്ന തൂക്കിക്കൊലയായിരുന്നു സ്ലോവേനിയയിൽ നടന്ന അവസാന വധശിക്ഷ. 1989-ൽ സ്ലോവേനിയ ഫെഡറൽ റിപ്പബ്ലിക്ക് ഓഫ് യൂഗോസ്ലാവിയയുടെ ഭാഗമായിരിക്കുമ്പോൾ തന്നെ ഇവിടെ വധശിക്ഷ നിർത്തലാക്കപ്പെട്ടിരുന്നു. സ്ലോവേനിയ 1991 ഡിസംബർ 23-ന് ജനാധിപത്യ ഭരണഘടന കൊണ്ടുവന്നപ്പോൾ വധശിക്ഷ നിർത്തലാക്കപ്പെട്ടു.
1994 ജൂലൈ 1-ന് മനുഷ്യാവകാശങ്ങൾക്കുള്ള യൂറോപ്യൻ കൺവെൻഷന്റെ ആറാം പ്രോട്ടോക്കോൾ നിലവിൽ വന്നു. പിന്നീട് രാഷ്ട്രീയവും സിവിലുമായ അവകാശങ്ങളുടെ അന്താരാഷ്ട്ര ഉടമ്പടിയുടെ രണ്ടാം പ്രോട്ടോക്കോളും സ്ലോവേനിയ സ്വീകരിച്ചു.
അവലംബം
വർഗ്ഗം:വധശിക്ഷ - വിവിധ രാജ്യങ്ങളിൽ സ്ലോവേനിയ
ഔട്ടർ ഏരിയ ഗ്രോത്ത് കോറിഡോർ
കേരളത്തിന്റെ തലസ്ഥാന നഗരമായ തിരുവനന്തപുരത്ത് നിർമ്മിക്കാനുദ്ദേശിക്കുന്ന 80 km) 6 വരി പാതയാണ് തിരുവനന്തപുരം ഔട്ടർ ഏരിയ ഗ്രോത്ത് കോറിഡോർ (OAGC) ( തിരുവനന്തപുരം ഔട്ടർ റിംഗ് റോഡ് ).  തിരുവനന്തപുരം നഗരത്തിലെ ക്യാപിറ്റൽ റീജിയൻ ഡെവലപ്‌മെന്റ് പ്രോഗ്രാം-II-ന്റെ (CRDP-II) ഭാഗമായി വരുന്ന കേന്ദ്രത്തിന്റെ ഭാരത്‌മാല പരിയോജന പദ്ധതിയിൽ വരുന്ന ഒരു പദ്ധതിയാണിത്.
ഇത് ദേശീയ പാത 66 ൽ നാവായിക്കുളത്ത് നിന്ന് ആരംഭിച്ച് 65.630 കിലോമീറ്റർ നീളത്തിൽ വിഴിഞ്ഞത്ത് അവസാനിക്കുന്നു. 13.250 കിലോമീറ്റർ നീളത്തിൽ തേക്കടയിൽ നിന്ന് മംഗലാപുരത്തെ ബന്ധിപ്പിക്കുന്ന ഒരു ലിങ്ക് റോഡും ഇതിന്റെ ഭാഗമായി ഉണ്ട്. 70 മീറ്റർ വീതിയുള്ള ആറുവരി പാതയും 10 മീറ്റർ വീതിയുള്ള സർവീസ് റോഡും കൂടാതെ, ഇടനാഴിയിൽ പ്രത്യേക സാമ്പത്തിക വികസന മേഖലകളും ഉണ്ടായിരിക്കും. ഇത് ലോജിസ്റ്റിക്‌സ്, ഐടി, വിനോദം എന്നിവയുടെ കേന്ദ്രമാക്കി മാറ്റും. വടക്ക് മംഗലപുരത്തും തെക്ക് നീറമൺകുഴിയിലുമായി 60 ഏക്കർ വിസ്തൃതിയുള്ള ലോജിസ്റ്റിക് ഹബ്ബും ഇതിൽ ഉൾപ്പെടുന്നു. അണ്ടൂർക്കോണം (48 ഏക്കർ), പന്തലക്കോട് (80 ഏക്കർ) എന്നിവയാണ് സാമ്പത്തിക വാണിജ്യ മേഖലകൾ. നാവായിക്കുളം, കിളിമാനൂർ, തേക്കട, ഒഴുകുപാറ, വെമ്പായം, മംഗലപുരം, പോത്തൻകോട്, നെടുമങ്ങാട്, അരുവിക്കര, ചെറിയകൊണ്ണി, ചൊവ്വള്ളൂർ, വിളപ്പിൽശാല, മാറനല്ലൂർ, ഊരൂട്ടമ്പലം, മടവൂർപ്പാറ, ചാവടിനട, വെങ്ങാനൂർ, കല്ലുവെട്ടാൻകുഴി, വിഴിഞ്ഞം എന്നിവിടങ്ങളിലൂടെയാണ് നിർദിഷ്ട അലൈൻമെന്റ്. വർഗ്ഗം:കേരളത്തിലെ പാതകൾ
നീർവാഴ
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:കളകൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:ജലസസ്യങ്ങൾ
ജിൽ ബൈഡൻ
ജിൽ ട്രേസി ബൈഡൻ (ജനനം; ജൂൺ 5, 1951) 2009 മുതൽ 2017 വരെയുള്ള കാലഘട്ടത്തിൽ അമേരിക്കൻ ഐക്യനാടുകളുടെ 47 ആമത്തെ വൈസ് പ്രസിഡന്റും നിലവിലെ പ്രസിഡന്റുമായ ജോ ബൈഡൻറെ പത്നിയാണ്. അവർ ന്യൂ ജർസിയിലെ ഹാമ്മൺടണിൽ ജനിക്കുകയും പെൻസിൽവാനിയയിലെ വില്ലോ ഗ്രോവിൽ വളരുകയും ചെയ്തു. 1977 ൽ പെൻസിൽവാനിയയിൽനിന്നുള്ള ജോ ബൈഡനെ അവർ വിവാഹം കഴിക്കുകയും അദ്ദേഹത്തിൻറെ ആദ്യഭാര്യയിലുള്ള രണ്ടു കുട്ടികളായ ബ്യൂ, ഹണ്ടർ എന്നിവർക്കു പോറ്റമ്മയായിത്തീരുകയും ചെയ്തു. 1972 ലുണ്ടായ ഒരു കാറപകടത്തിൽ ഈ കുട്ടികളുടെ അമ്മയും കുഞ്ഞുസഹോദരിയും മരണപ്പെട്ടിരുന്നു. ജോ ബൈഡനും ജില്ലിനും ആഷ്‍ലി എന്നപേരിൽ 1981 ൽ ജനിച്ച ഒരു കുട്ടികൂടിയുണ്ട്.
അവലംബം
വർഗ്ഗം:1951-ൽ ജനിച്ചവർ വർഗ്ഗം:വിദ്യാഭ്യാസപ്രവർത്തകർ
ആസ് ഐ വാസ് ഗോയിംഗ് ബൈ ചാറിംഗ് ക്രോസ്
ഒരു ഇംഗ്ലീഷ് ഭാഷാ നഴ്സറി റൈം ആണ് ആസ് ഐ വാസ് ഗോയിംഗ് ബൈ ചാറിംഗ് ക്രോസ്. 1840 കളിലാണ് ഈ ശ്ലോകം ആദ്യമായി രേഖപ്പെടുത്തിയത്. പക്ഷേ തെരുവ് കരച്ചിലുകളിലും പതിനേഴാം നൂറ്റാണ്ടിലെ വാക്യങ്ങളിലും ഇതിന് പഴയ ഉത്ഭവം ഉണ്ടായിരിക്കാം. ഇത് ലണ്ടനിലെ ചാറിംഗ് ക്രോസിലെ ചാൾസ് ഒന്നാമൻ രാജാവിന്റെ കുതിരസവാരി പ്രതിമയെ സൂചിപ്പിക്കുന്നു. അദ്ദേഹത്തിന്റെ മരണത്തെ സൂചിപ്പിക്കാം അല്ലെങ്കിൽ അദ്ദേഹത്തിന്റെ വധശിക്ഷയെക്കുറിച്ചുള്ള രാജകീയ പ്രതികരണങ്ങളെക്കുറിച്ചുള്ള ഒരു പ്യൂരിറ്റൻ ആക്ഷേപഹാസ്യമായിരിക്കാം ഇത്. പത്തൊൻപതാം നൂറ്റാണ്ടിന്റെ പകുതി വരെ അതിന്റെ ആധുനിക രൂപത്തിൽ ഇത് രേഖപ്പെടുത്തിയിട്ടില്ല. ഇതിന് 20564 എന്ന റൗഡ് നാടോടി ഗാന സൂചിക നമ്പർ ഉണ്ട്.
വരികൾ
ആധുനിക പതിപ്പുകളിൽ ഇവ ഉൾപ്പെടുന്നു:
ഉത്ഭവം
ചാൾസ് ഒന്നാമന്റെ (ആർ. 1625-49) കുതിരസവാരി പ്രതിമയെയാണ് ഈ റൈം സൂചിപ്പിക്കുന്നതെന്ന് കരുതപ്പെടുന്നു, അത് 1660-ൽ പുനരുദ്ധാരണത്തിന് ശേഷം സ്ഥാപിക്കുകയും 1675-ൽ സെൻട്രൽ ലണ്ടനിലെ പഴയ ചാറിംഗ് ക്രോസിന്റെ സ്ഥലത്തേക്ക് മാറ്റുകയും ചെയ്തു. കളങ്കപ്പെട്ട വെങ്കല പ്രതിമയ്ക്ക് ഇരുണ്ട നിറമുണ്ട്, എന്നാൽ "കറുപ്പ്" രാജാവിന്റെ മുടിയുടെ നിറത്തെ സൂചിപ്പിക്കാം
അവലംബം
വർഗ്ഗം:ഇംഗ്ലീഷ് നാടൻ പാട്ടുകൾ
തീരം തേടുന്ന തിരകൾ
കലാധരൻ സംവിധാനം ചെയ്ത് 1993 ൽ പുറത്തിറങ്ങിയ ഇന്ത്യൻ മലയാള ചിത്രമാണ് തീരം തേടുന്ന തിരകൾ. ചിത്രത്തിലെ ഗാനങ്ങൾക്ക് ദേവരാജൻ സംഗീതം നൽകി.
പുറത്തേയ്ക്കുള്ള കണ്ണികൾ
വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1993-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
ആക്റ്റിനോസെഫാലസ്
എറിയോക്കോളേസീ എന്ന സസ്യ കുടുംബത്തിലെ ഒരു ജനുസ്സ് ആണ്ആക്റ്റിനോസെഫാലസ്. ദക്ഷിണ അമേരിക്കയിലെ പ്രത്യേകിച്ചും ബ്രസീലിൽ ഇത് തദ്ദേശീയത പ്രകടിപ്പിക്കുന്നു.2004ൽ ആണ് ഇത് ആദ്യമായി പ്രതിപാദിക്കപ്പെട്ടത്. ഇത് ആദ്യം പിപ്പലാന്തസ് എന്ന ജീനസിൽ ആയിരുന്നു പെടുത്തിയിരുന്നത്. പിന്നീട് അവ വേർപെടുത്തി.
പുറംകണ്ണികൾ
വർഗ്ഗം:എറിയോക്കോളേസീ വർഗ്ഗം:സസ്യജനുസുകൾ
ആഗോള അയൊഡിൻ അപര്യാപ്തതാദിനം
സൂക്ഷ്മ പോഷണമായ അയഡിന്റെ അപര്യാപ്തത  മൂലം മനുഷ്യർക്കുണ്ടാകുന്ന ശാരീരികവും മാനസികവുമായ ആരോഗ്യപ്രശ്നങ്ങളെക്കുറിച്ച്  ജനങ്ങളെ ബോധവൽക്കരിക്കുക എന്ന ലക്ഷ്യത്തോടെ, ലോകമെമ്പാടും എല്ലാ വർഷവും ഒക്ടോബർ 21,   ആഗോള അയഡിൻ അപര്യപ്തതാ രോഗനിവാരണ  ദിനമായി ആചരിക്കുന്നു. ശരീരത്തിന്റെ വളർച്ച മുരടിക്കുക, ബുദ്ധി വികാസക്കുറവ്, ക്രെട്ടിനിസം , ഗർഭം അലസൽ, ചാപിള്ള പിറക്കൽ, ഗോയിറ്റർ ബധിരത തുടങ്ങിയവയക്ക്‌  കാരണം അയഡിന്റെ അപര്യാപ്തത ആണ്. പ്രതിദിനം ഒരാൾക്ക്‌ 100  മുതൽ   150  മൈക്രോഗ്രാം അയഡിൻ ആവശ്യമുണ്ട്. അയഡിൻ കലർത്തിയ കറിയുപ്പ് ഭക്ഷണത്തിൽ ഉൾപ്പെടുത്തിയാണ് ഈ ആരോഗ്യ പ്രശ്നങ്ങൾ പരിഹരിക്കുന്നത്. . 2006 മെയ്‌ 17 മുതൽ, അയഡിൻ ചേർക്കാത്ത ഉപ്പിന്റെ വില്പന ഇന്ത്യ ഒട്ടാകെ കേന്ദ്ര സർക്കാർ നിരോധിച്ചിരിക്കുകയാണ്. ,
അവലംബം
വർഗ്ഗം:വിശേഷദിനങ്ങൾ വർഗ്ഗം:ഒക്ടോബർ 21
അസ്മ ബിൻത് ഉമൈസ്
പ്രവാചകൻ മുഹമ്മദ് നബിയുടെ കൂട്ടുകാരനും ഇസ്ലാമിലെ ആദ്യ ഖലീഫയുമായ അബൂബക്കറിൻറെ ഭാര്യയായിരുന്നു അസ്മ ബിൻത് ഉമൈസ്. (أسماء بنت عميس)
കുടുംബം
പരദേശത്തുനിന്ന് വന്ന് താമസിച്ച കത്താം ഗോത്രത്തിലെ ഉമൈസ് ഇബിൻ മആദിൻറെയും ഹിംയാർ ഗോത്രത്തിലെ ഹിന്ദ് ബിൻത് ഔഫിൻറെയും മകളായിട്ടാണ് ജനനം.
അവലംബം
വർഗ്ഗം:സ്വഹാബി സ്ത്രീകൾ
അരുവിയോട്
കേരളത്തിലെ തെക്കെ അറ്റത്തെ ജില്ലയായ തിരുവനന്തപുരത്തെ നെയ്യാറ്റിൻകര താലൂക്കിലെ കുന്നത്തുകാൽ ഗ്രാമപഞ്ചായത്തിലെ ഒരു കൊച്ചു ഗ്രാമമാണ് അരുവിയോട്. നെയ്യാറിന്റെ പോഷക നദിയായ ചിറ്റാർ ഒഴുകുന്നത് ഈ പ്രദേശത്തുകൂടിയാണ്‌. പണ്ടുകാലത്ത് പ്രധാന വഴിയോരങ്ങളിലെല്ലാം യാത്രക്കാർക്ക് വിശ്രമിക്കുവാൻ വഴിയമ്പലങ്ങളും കുടിവെള്ളത്തിന് കിണറും, തലച്ചുമടിറക്കിവയ്ക്കുവാൻ ചുമടുതാങ്ങികളും, ചോലമരങ്ങളും, കൽത്തൂൺ വഴിവിളക്കുകളുമൊക്കെയുണ്ടായിരുന്ന ഗ്രാമമായിരുന്നു അരുവിയോട്. അവയിൽ കടമ്പറമൂലയിലെ വഴിയമ്പലലം ഇന്നു സ്മാരകമായി നില കൊള്ളുന്നു.
പ്രശസ്തനായ മലയാള കവി പ്രൊഫസർ വി. മധുസൂദനൻ നായരുടെ ജന്മദേശം കൂടിയാണ് ഈ ഗ്രാമം. അരുവിയോടിന്റെ സാംസ്കാരിക കൂട്ടായ്മയാണ് താളത്രയം കലാ-സാംസ്കാരിക വേദികലാസാംസ്‌കാരിക സമിതി..
ഹുവാസ്‍കറാൻ ദേശീയോദ്യാനം
ഹുവാസ്‍കറാൻ ദേശീയോദ്യാനം (സ്പാനിഷ്: Parque Nacional Huascarán)  പെറു വിലെ ഒരു ദേശായോദ്യാനമാണ്. അൻകാഷ് മേഖല യിൽ സ്ഥിതി ചെയ്യുന്നതും മദ്ധ്യ ആൻഡീസിൻറെ ഭാഗവുമായ, കോർഡില്ലെറ ബ്ലാങ്ക എന്ന പേരിലറിയപ്പെടുന്ന ലോകത്തിലെ ഏറ്റവും ഉയർന്ന ഉഷ്ണമേഖലാ മലനിരകളുടെ ഭൂരിപക്ഷം ഭാഗങ്ങളും ഈ ദേശീയോദ്യാനത്തിലുൾക്കൊള്ളുന്നു.
ദേശീയോദ്യാനം, 340,000 ഹെക്ടർ (ഏകദേശം 3.400 കിമീ 2) വിസ്തൃതിയുള്ളതാണ്. പെറുവിയൻ നെറ്റ്വർക്ക് ഓഫ് പ്രൊട്ടക്റ്റഡ് നാച്വറൽ ഏരിയാസാണ് SERNANP (Servicio Nacional de Áreas Naturales Protegidas) ദേശീയോദ്യാനത്തിൻറെ ഭരണം കൈകാര്യം ചെയ്യുന്നത്.
1985 ൽ യുനെസ്കോയുടെ ഒരു ലോക പൈതൃക സ്ഥലമായിട്ടാണ് ഇത് നാമനിർദ്ദേശം ചെയ്യപ്പെട്ടു. അറിയപ്പെടുന്ന ഒരു പർവ്വതാരോഹണകേന്ദ്രവും അതുല്യ ജൈവവൈവിധ്യം നിറഞ്ഞ കാടുകളുമുള്ള ഇവിടെ ക്യൂൻ ഓഫ് ആൻറീസ് (Puya raimondii) എന്ന അപൂർവ്വ സസ്യവും Polylepis, Buddleja തുടങ്ങിയ വൃക്ഷജാതികളും കണ്ണടക്കരടികൾ (Tremarctos ornatus), കോണ്ടോറുകൾ (ഒരു തരം കഴുകൻ), വികുന (ഒട്ടകവർഗ്ഗത്തിൽപ്പെട്ട ജന്തു), ടറുക്ക (ഒരു തരം മാൻ) എന്നിങ്ങനെയുള്ള ജന്തുക്കളേയും കണ്ടുവരുന്നു.
അവലംബം
വർഗ്ഗം:പെറുവിലെ ദേശീയോദ്യാനങ്ങൾ
കവര്
നൊക്റ്റിലൂക്ക സിന്റിലൻസ് എന്ന സ്വതന്ത്രമായി ജീവിക്കുന്ന ഡൈനോഫ്ലജെല്ലേറ്റ് സമുദ്രജീവിയുടെ ജൈവ ദീപ്തി യാണ് കവര് (sea sparkle). ഇവ ലോകത്തെമ്പാടും തീരത്തോടടുത്തുള്ള പ്രദേശങ്ങളിൽ കാണപ്പെടുന്നു. ഒരു ഏകകോശ പ്രോട്ടിസ്റ്റ ആയ ഈ ജീവിയുടെ സിന്റിലോണുകൾ എന്നറിയപ്പെടുന്ന ഗോളാകൃതിയിലുള്ള ആയിരക്കണക്കിന് കോശാംഗങ്ങളിൽ നടക്കുന്ന ല്യൂസിഫെറിൻ-ല്യൂസിഫെറേസ് പ്രവർത്തനത്തിന്റെ ഫലമായി അതിന്റെ കോശദ്രവ്യത്തിൽ ആകമാനം ജൈവദീപ്തി ഉല്പാദിപ്പിക്കപ്പെടുന്നു.
നൊക്റ്റിലൂക്ക സിന്റിലൻസ് പ്ലാങ്ക്ടൻ, ഡയാറ്റമുകൾ, മറ്റ് ഡൈനൊഫ്ലജെല്ലേറ്റുകൾ, മത്സ്യങ്ങളുടെ മുട്ട, ബാക്റ്റീരിയ എന്നിവയെ ഫാഗോസൈറ്റോസിസ് വഴി വിഴുങ്ങുന്നു. ഇവയുടെ ഭക്ഷണമായ ഫൈറ്റോ പ്ലാങ്ക്റ്റണുകൾ ധാരാളമുള്ള പ്രദേശങ്ങളിൽ നൊക്റ്റിലൂക്ക സിന്റിലൻസ് കൂടുതലായി കാണപ്പെടാറുണ്ട്. പോഷകസമൃദ്ധമായ വെള്ളവും അനുകൂലമായ കാലാവസ്ഥയും ഇവ കൂടുതൽ കാണുന്നതിന് അനുകൂലമായ സാഹചര്യങ്ങളാണ്. വെള്ളത്തിന് ഇളക്കം ഉണ്ടാകുമ്പോൾ നൊക്റ്റിലൂക്ക സിന്റിലൻസ് ഉണ്ടാക്കുന്ന തിളക്കം വെള്ളത്തിനു മുകളിൽ ദീപ്തിയായി കാണാം.
അവലംബങ്ങൾ
<references group="" responsive="">
പുറത്തേക്കുള്ള കണ്ണികൾ
വർഗ്ഗം:ജൈവദീപ്തി പ്രകടിപ്പിക്കുന്ന ജീവികൾ വർഗ്ഗം:Pages with unreviewed translations
മൈക്കൽ മക്കൻ (ഫീൽഡ് ഹോക്കി)
മൈക്കിൾ മക്കൻ OAM (ജനനം സെപ്റ്റംബർ 26, 1977) ആസ്ട്രേലിയയിലെ സിഡ്നി സ്വദേശിയായ ഒരു ഹോക്കി സ്ട്രൈക്കർ ആണ്. ഏഥൻസിൽ നടന്ന 2004 ഒളിമ്പിക്സിൽ ഓസ്ട്രേലിയൻ ദേശീയ ഫീൽഡ് ഹോക്കി ടീമിനൊപ്പം സ്വർണമെഡൽ നേടിയിരുന്നു. 2001-ൽ സുൽത്താൻ അസ്ലൻ ഷാ കപ്പ് ദേശീയ ടീമിൽ ഉൾപ്പെടുത്തി. സീസണിലെ ദേശീയ ലീഗിന്റെ മികച്ച ഗോളിനുള്ള അവാർഡും അദ്ദേഹം നേടി.
2007 -ൽ 165 മത്സരങ്ങളിൽ നിന്ന് 72 ഗോളുകൾ നേടിയതിന് ശേഷം അദ്ദേഹം അന്താരാഷ്ട്ര ഹോക്കിയിൽ നിന്ന് വിരമിച്ചു.
ചെറുപ്പത്തിൽ അദ്ദേഹത്തിന്റെ വിളിപ്പേര് "10 സെൻറ്" എന്നായിരുന്നു. ഓരോ തവണയും ഗോൾ അടിക്കുമ്പോൾ അദ്ദേഹത്തിന്റെ അമ്മായി 10 സെൻറ് സമ്മാനമായി നൽകിയിരുന്നു. അങ്ങനെ ഈ വിളിപ്പേര് അദ്ദേഹത്തിന് ലഭിച്ചു.ഒരു വാരാന്ത്യത്തിൽ കുറഞ്ഞത് മൂന്ന് ഗെയിമുകൾക്ക് ശേഷമാണ് പ്രതിഫലം ലഭിച്ചത്.
അവലംബം
വർഗ്ഗം:1977-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഓസ്ട്രേലിയൻ പുരുഷ ഫീൽഡ് ഹോക്കി കളിക്കാർ വർഗ്ഗം:ഓസ്ട്രേലിയയിലെ ഒളിമ്പിക് ഫീൽഡ് ഹോക്കി കളിക്കാർ വർഗ്ഗം:ഓസ്ട്രേലിയൻ ഒളിമ്പിക് സ്വർണ്ണ മെഡൽ ജേതാക്കൾ വർഗ്ഗം:ഫീൽഡ് ഹോക്കിയിൽ ഒളിമ്പിക് മെഡൽ നേടിയവർ
കാൻഹാ കടുവ സംരക്ഷിതകേന്ദ്രം
ഇന്ത്യയിലെ കടുവ സംരക്ഷിതപ്രദേശങ്ങളിലൊന്നും മദ്ധ്യപ്രദേശിലെ ഏറ്റവും വലിയ ദേശീയോദ്യാനവുമാണ്  കാൻഹാ കടുവ സംരക്ഷിതകേന്ദ്രം അഥവാ കാൻഹാ ദേശീയോദ്യാനം (ഹിന്ദി: कान्हा राष्ट्रीय उद्यान). ഏകദേശം 940 ചതുരശ്ര കിലോമീറ്റർ വിസ്തൃതിയുള്ള ഈ വനപ്രദേശത്തെ 1955-ൽ ദേശീയോദ്യാനമായും 1973-ൽ കടുവ സംരക്ഷണകേന്ദ്രമായും പ്രഖ്യാപിച്ചു. ബംഗാൾ കടുവ, ഇന്ത്യൻ പുള്ളിപ്പുലി, തേൻകരടി, ബാരസിംഗ മാൻ, ഇന്ത്യൻ കാട്ടുനായ എന്നിവയുടെ ആവാസകേന്ദ്രമാണ് ഇവിടം. റുഡ്യാർഡ് കിപ്ലിംഗിന്റെ ദി ജംഗിൾ ബുക്ക് എന്ന കൃതിക്കു പശ്ചാത്തലമായ വനപ്രദേശം കൂടിയാണിത്. ഇന്ത്യയിലാദ്യമായി ഔദ്യോഗിക ചിഹ്നമുള്ള കടുവ സംരക്ഷണകേന്ദ്രം എന്ന പ്രത്യേകതയും കാൻഹയ്ക്കുണ്ട്. 'ബൂർസിംഗ് ദ ബാരസിംഗ' ആണ് ഔദ്യോഗിക ചിഹ്നം.
അടിസ്ഥാന വിവരങ്ങൾ
കാൻഹാകടുവ സംരക്ഷിതകേന്ദ്രത്തിന്റെ അടിസ്ഥാന വിവരങ്ങൾ ചുവടെ :
കൂടുതൽ വായനയ്ക്ക്
വർഗ്ഗം:മധ്യപ്രദേശിലെ ദേശീയോദ്യാനങ്ങൾ വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ
ഗ്രീൻ ടീ
തേയില ഉപയോഗിച്ചുണ്ടാക്കുന്ന ഒരു തരം പാനീയമാണ് ഗ്രീൻ ടീ. ഇലകൾ ഉണക്കി ആവി കയറ്റിയാണ് ഗ്രീൻ ടീ തയ്യാറാക്കുന്നത്. സാധാരണ ചായ പോലെ അധിക സംസ്കരണ പ്രക്രിയകൾ ഇല്ലാതെയാണ് ഇത് തയ്യാറാക്കുന്നത്. അതിനാൽ ചായയിൽ നിന്നും ആന്റിഓക്സിഡന്റായ കാറ്റെച്ചിനും അതിലെ തന്നെ പ്രധാന ഘടകമായ എപിഗാലോ കാറ്റെച്ചിൻ -3 ഗാലെറ്റ് (ഇ.ജി.സി.ജി.) കൂടുതലായി കാണപ്പെടും.
ഗുണങ്ങൾ
പ്രമേഹം, ശരീരത്തിലെ കൊഴുപ്പിന്റെ അളവ് എന്നിവ കുറയ്ക്കാൻ സഹായിക്കുന്നു. ഗ്രീൻടീ ശരീരത്തിന്റെ പ്രതിരോധ ശക്തി വർദ്ധിപ്പിക്കാനും സഹായിക്കുന്നു.
ദോഷഫലങ്ങൾ
ഗ്രീൻ ടീ തയ്യാറാക്കിയ ഉടൻ തന്നെ കുടിക്കണം. അല്ലാത്ത പക്ഷം അതിലെ ആന്റിഓക്സിഡന്റുകൾ നഷ്ടമാകും. ഗ്രീൻ ടീയിൽ കഫീൻ, പോളിഫിനോൾ എന്നിവ കൂടുതലായി അടങ്ങിയിരിക്കുന്നതിനാൽ ദഹനക്കേട്, ഉറക്കക്കുറവ്, ഹ്യദയത്തിനുണ്ടാവുന്ന പ്രശ്നങ്ങൾ എന്നിവ ഇതിന്റെ അമിത ഉപയോഗം മൂലം ഉണ്ടാകാൻ കാരണമാകും.
പുറത്തേക്കുള്ള കണ്ണികൾ
വർഗ്ഗം:ചായ
ഫാരൺഹീറ്റ്
താപനിലയുടെ ഏകകമാണ് ഫാരൺഹീറ്റ്. ഭൌതികശാസ്ത്രജ്ഞനായിരുന്ന ഡാനിയേൽ ഗബ്രിയേൽ ഫാരൺഹീറ്റ് 1724ലാണ് ഈ ഏകകം നിർദ്ദേശിച്ചത്. അദ്ദേഹത്തിന്റെ പേരിൽ തന്നെയാണ് ഈ ഏകകം അറിയപ്പെടുന്നത്.
ഈ ഏകകത്തിൽ ശുദ്ധജലം 32 ഡിഗ്രി ഫാരൺ(°F) താപനിലയിൽ മഞ്ഞുകട്ടയായും 212 ഡിഗ്രി ഫാരൺ താപനിലയിൽ നീരാവിയായും മാറുന്നു.
ഇരുപതാം നൂറ്റാണ്ടിന്റെ പകുതിയോടെ ലോകത്തിലെ ഭൂരിപക്ഷം രാഷ്ടങ്ങളും സെൽഷ്യസ് ഉപയോഗിക്കാൻ തുടങ്ങി. പക്ഷെ ഇപ്പോഴും അമേരിക്കൻ ഐക്യനാടുകൾ, പലാവു, ബഹാമാസ് തുടങ്ങിയ ചില രാജ്യങ്ങളിൽ ഫാരൺഹീറ്റ് തന്നെയാണ് പ്രധാന ഏകകം. കാനഡയിൽ ഫാരൺഹീറ്റും സെൽഷ്യസും ഒരുപോലെ ഉപയോഗിക്കാറുണ്ട്. )
അവലംബം
വർഗ്ഗം:താപനിലയുടെ ഏകകങ്ങൾ
വി.എസ്. ചന്ദ്രലേഖ
ഒരു ഇന്ത്യൻ സിവിൽ സെർവന്റും ജനതാപാർട്ടി തമിഴ്‌നാട് ഘടകത്തിന്റെ പ്രസിഡണ്ടുമായിരുന്നു '''വി.എസ്. ചന്ദ്രലേഖ'''. (ജനനം: ഓഗസ്റ്റ് 14 1947). ജനതാപാർട്ടി 2013 ഓഗസ്റ്റ് 11-ന് ഭാരതീയ ജനതാ പാർട്ടിയിൽ ലയിച്ചു. എം.ജി. രാമചന്ദ്രൻ നിയമിച്ചതിലൂടെ തമിഴ്നാട് സംസ്ഥാനത്തിന്റെ ആദ്യ വനിതാ കലക്ടറാകുകയായിരുന്നു ഇവർ.
ആദ്യകാല ജീവിതം
തമിഴ്‌നാട്ടിലെ ദിണ്ടിഗലിൽ 1947 ഓഗസ്റ്റ് 14 നാണു ചന്ദ്രലേഖ ജനിച്ചത്. ഇന്ത്യൻ സിവിൽ സർവ്വീസസിൽ ചേരുന്നതിനു മുൻപ് മദ്രാസിലെ പ്രസിഡൺസി കോളേജിൽ നിന്ന് സാമ്പത്തികശാസ്ത്രത്തിൽ ബിരുദം നേടി.
ആസിഡ് ആക്രമണം
ടിഡ്‌കോയുടെ എം.ഡി ആയിരിക്കുന്ന സമയത്ത് അക്കാലത്തെ മുഖ്യമന്ത്രി ആയിരുന്ന ജയലളിതയുടെ ചില അഴിമതികൾ കണ്ടുപിടിച്ചതിനെ തുടർന്ന് ചെന്നൈയിലെ എഗ്‌മോറിൽ വെച്ച് 1992-ൽ ഇവർ ആസിഡ് ആക്രമണത്തിനിരയായി.
രാഷ്ട്രീയക്കാരിയായി
ആസിഡ് ആക്രമണത്തിനു ശേഷം ഇവർ ജനതാപാർട്ടിയിൽ ചേർന്നു. 1992 മുതൽ ഈ പാർട്ടിയുടെ പ്രസിഡണ്ടുമായിരുന്നു. 1996-ൽ ദ്രാവിഡ മുന്നേറ്റ കഴകത്തിന്റെ എം.കെ. സ്റ്റാലിനെതിരെ ചെന്നൈ മേയർ തെരഞ്ഞെടുപ്പിൽ മത്സരിച്ച് പരാജയപ്പെട്ടു. 2006 ൽ തമിഴ്നാട് നിയമസഭാ തെരഞ്ഞെടുപ്പിൽ മൈലാപ്പൂർ നിയമസഭാമണ്ഡലത്തിൽ നിന്ന് മത്സരിച്ചെങ്കിലും 2897 വോട്ടുകൾ നേടി അഞ്ചാം സ്ഥാനത്തെത്താനേ കഴിഞ്ഞുള്ളൂ. സുബ്രഹ്മണ്യം സ്വാമിയുമായി വളരെ അടുത്ത ബന്ധം സൂക്ഷിക്കുന്നുണ്ട് ഇവർ.
അവലംബം
വർഗ്ഗം:1947-ൽ ജനിച്ചവർ
ഡാനിയേൽ ആരോൺ-റോസ
നേത്ര ശസ്ത്രക്രിയകളിൽ ഉപയോഗിക്കുന്ന പൈക്കോസെക്കൻഡ്, ഒഫ്താൽമിക് Nd:YAG ലേസർ വികസിപ്പിച്ചതിലൂടെ പ്രശസ്തയായ ഒരു ഫ്രഞ്ച് - ടുണീഷ്യൻ നേത്രരോഗവിദഗ്ദ്ധയും ഫിസിഷ്യൻ-ശാസ്ത്രജ്ഞയുമാണ് ഡാനിയേൽ ആരോൺ-റോസ (ജനനം: 1934). ഫ്രാൻസ് ഫാൻഖൗസറിനൊപ്പം നേത്രചികിത്സയിലെ ഏറ്റവും ആദരണീയരായ രണ്ട് ലേസർ പയനിയർമാരിൽ ഒരാളായി അവർ അറിയപ്പെടുന്നു. ജെൻസ്‌കോഫ് അല്ലെങ്കിൽ ആരോൺ ജെൻസ്‌കോഫ് എന്ന വിളിപ്പേരുപയോഗിച്ച് ചിത്രങ്ങൾ വരച്ചിരുന്ന അവരുടെ സൃഷ്ടികൾ ഫ്രാൻസിലെയും അമേരിക്കൻ ഐക്യനാടുകളിലെയും മ്യൂസിയങ്ങളുടെ സ്ഥിരം ശേഖരങ്ങളിൽ ഉണ്ട്.
ആദ്യകാല ജീവിതവും വിദ്യാഭ്യാസവും
1934-ൽ ടുണീഷ്യയിലെ ടുണീസിൽ ജൂത പാരമ്പര്യമുള്ള റെനീ (മുമ്പ്, വലൻസി) ആന്ദ്രേ റോസ എന്നിവരുടെ മകളായി ഡാനിയേൽ സിൽവി റോസ ജനിച്ചു. അവർ ഭൗതികശാസ്ത്രത്തിൽ യൂണിവേഴ്സിറ്റി പഠനം ആരംഭിച്ചു, എന്നാൽ പിന്നീട് വൈദ്യശാസ്ത്രത്തിലേക്ക് മാറി. 1962-ൽ പാരീസ് യൂണിവേഴ്സിറ്റിയിൽ നിന്ന് മെഡിക്കൽ ബിരുദം നേടിയ അവർ, അസിസ്റ്റൻസ് പബ്ലിക്ക് - Hôpitaux de Paris- ൽ റെസിഡൻസി പൂർത്തിയാക്കി. അവരുടെ റസിഡൻസി സമയത്ത് വയലിൽ കറങ്ങിക്കൊണ്ടിരിക്കുന്ന സമയത്താണ് അവർ നേത്രചികിത്സയിൽ താല്പര്യം കാണിക്കുന്നത്. തുടർന്ന് റോസ പാരീസ് യൂണിവേഴ്സിറ്റിയിൽ നിന്നും ഹോസ്പിറ്റലിൽ നിന്നും ഫെലോഷിപ്പോടെ സ്പെഷ്യാലിറ്റി പൂർത്തിയാക്കി. 1958-ൽ ജീൻ-ജാക്ക് ആരോണിനെ വിവാഹം കഴിച്ചു.
ഒഫ്താൽമോളജിയും ലേസർ ടെക്നോളജി വികസനവും
1962 മുതൽ, അസിസ്റ്റൻസ് പബ്ലിക് ഹോപിറ്റോക്സിലെ നേത്ര ക്ലിനിക്കിന്റെ മേധാവിയായിരുന്ന ആരോൺ-റോസ, 1972-ൽ പാരീസ് ഡിഡറോട്ട് യൂണിവേഴ്സിറ്റിയിലെ നേത്രരോഗ വിഭാഗത്തിന്റെ പ്രൊഫസറും ചെയർമാനുമായി. 1974-ൽ ഒഫ്താൽമോളജി ചെയർ കൂടാതെ  (റോത്ത്‌സ്‌ചൈൽഡ് ഐ ഫൗണ്ടേഷൻ) പാരീസിന്റെ ചെയർ എന്നീ പദവികളും വഹിച്ചു. കണ്ണിന്റെ പിൻഭാഗത്തുള്ള മുഴകൾ പഠിച്ചാണ് അവർ തന്റെ കരിയർ ആരംഭിച്ചത്. 1970-കളുടെ തുടക്കത്തിൽ പാരീസിലെ റോത്ത്‌ചൈൽഡ് ഐ ഫൗണ്ടേഷനിൽ ജോലി ചെയ്തിരുന്ന അവർ, ലേസർ ഉപയോഗിച്ച് വിട്രിയസ് സ്ട്രോണ്ടുകൾ മുറിക്കാൻ പരീക്ഷണങ്ങൾ ആരംഭിച്ചു. റൂബി ലേസറുകൾ ആ സമയത്ത് നേത്ര ശസ്ത്രക്രിയയ്ക്ക് ഉപയോഗിച്ചിരുന്നു, എന്നാൽ അവയുടെ അമിത ശക്തിയും പരിമിതമായ വേഗതയും പലപ്പോഴും കണ്ണിന് കേടുപാടുകൾ വരുത്തി. ഭൗതികശാസ്ത്രത്തിലുള്ള അവരുടെ താൽപ്പര്യത്താൽ ലേസറുകളിൽ റേറ്റ് എങ്ങനെ ത്വരിതപ്പെടുത്താമെന്നും പവർ എങ്ങനെ കുറയ്ക്കാമെന്നും അവർ ഗവേഷണം തുടങ്ങി.
1973-ൽ, ഭൗതികശാസ്ത്രജ്ഞനായ പിയറി വിക്ടർ ഓഗറുമായുള്ള ഒരു ചർച്ച, പൾസ്ഡ് YAG ലേസറുകൾക്ക് കുറഞ്ഞ ഊർജ്ജവും ഉയർന്ന ശക്തിയും ഉണ്ടെന്ന തിരിച്ചറിവിലേക്ക് ആരോൺ-റോസയെ നയിച്ചു. YAG ലേസറുകളിൽ ശ്രദ്ധ കേന്ദ്രീകരിക്കാൻ തന്റെ ഗവേഷണം മാറ്റി, 1975-ൽ ടെലിവിഷനിൽ, ചുറ്റുപാടുമുള്ള കോശം പൊട്ടാതെ ഒരു മൈറ്റോകോണ്ഡ്രിയൻ നശിപ്പിക്കപ്പെടുന്നത് കാണിച്ച ഒരു ശാസ്ത്രീയ പരിപാടി കണ്ടതിന് ശേഷം അവർ അൾട്രാ-റാപ്പിഡ് പൾസിംഗിന്റെ സാധ്യത തിരിച്ചറിഞ്ഞു. ക്ലോഡ് ഗ്രീസ്മാനുമായി ചേർന്ന് പ്രവർത്തിച്ചുകൊണ്ട്, ആരോൺ-റോസ 1978-ൽ നേത്ര ശസ്ത്രക്രിയകൾക്കായി പൈക്കോസെക്കൻഡ്, ഒഫ്താൽമിക് Nd :YAG ലേസർ വികസിപ്പിക്കുകയും പേറ്റന്റ് നേടുകയും ചെയ്തു.
ഫ്രാൻസിൽ 6,500-ലധികം രോഗികളിൽ വിജയകരമായി ശസ്ത്രക്രിയ നടത്തിയതിന് ശേഷം 1982-ൽ ആരോൺ-റോസ തന്റെ സാങ്കേതികവിദ്യ അമേരിക്കയിൽ അവതരിപ്പിച്ചു. അടുത്ത വർഷം, ലെജിയൻ ഓഫ് ഓണറിലെ ഷെവലിയർ ആയി അവർ ആദരിക്കപ്പെട്ടു. 1987-ൽ അമേരിക്കൻ സൊസൈറ്റി ഓഫ് കാറ്ററാക്ട് ആൻഡ് റിഫ്രാക്റ്റീവ് സർജറി ഇന്നൊവേറ്റേഴ്‌സ് ലെക്ചറിലൂടെ ആരോൺ-റോസ അംഗീകരിക്കപ്പെടുകയും 2003-ൽ അവർ ഹാൾ ഓഫ് ഫെയിമിൽ ഇടം നേടുകയും ചെയ്തു. അടുത്ത വർഷം അവർ അമേരിക്കൻ അക്കാദമി ഓഫ് ഒഫ്താൽമോളജിയുടെ അക്കാദമി ലോറേറ്റ് ആയി തിരഞ്ഞെടുക്കപ്പെട്ടു. ചിത്രകലയിൽ ശ്രദ്ധ കേന്ദ്രീകരിക്കാൻ ആരോൺ-റോസ 2010-ൽ വിരമിച്ചു. നേത്ര ശസ്ത്രക്രിയയ്ക്ക് ഏറ്റവും ആദരണീയരായ രണ്ട് ലേസർ പയനിയർമാരിൽ ഒരാളായി ഫ്രാൻസ് ഫാൻഖൗസറിനൊപ്പം അവർ അംഗീകരിക്കപ്പെട്ടു.
കല
ആരോൻ റോസ ജെൻസ്കോഫ് (Genskof) അല്ലെങ്കിൽ ആരോൻ ജെൻസ്കോഫ് (Aron Genskof) എന്ന പേരിൽ പെയിന്റ് ചെയ്യുന്നു. 2010-ൽ പാരീസിലെ Musée d'Art et d'Histoire du Judaïsme (മ്യൂസിയം ഓഫ് ജൂതർ ആർട്ട് ആൻഡ് ഹിസ്റ്ററി) യിൽ കാണിച്ചത് പോലെ, അവളുടെ പല സൃഷ്ടികളും ഒരു മതപരമായ വിഷയത്തിൽ ശ്രദ്ധ കേന്ദ്രീകരിക്കുന്നു. ലെസ് സാബിൾസ്-ഡി ഒലോൺ, മെംഫിസ്, നാഷ്‌വില്ലെ എന്നിവിടങ്ങളിലെ മ്യൂസിയങ്ങളുടെ സ്ഥിരം ശേഖരങ്ങളിൽ അവരുടെ പെയിന്റിംഗുകൾ ഉണ്ട്.
പുറംകണ്ണികൾ
വർഗ്ഗം:വനിതാ കണ്ടുപിടുത്തക്കാർ വർഗ്ഗം:ജൂത ചിത്രകാരന്മാർ വർഗ്ഗം:വനിതാ നേത്രരോഗവിദഗ്ദ്ധർ വർഗ്ഗം:യൂണിവേഴ്സിറ്റി ഓഫ് പാരീസ് അദ്ധ്യാപകർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1934-ൽ ജനിച്ചവർ വർഗ്ഗം:CS1 French-language sources (fr) വർഗ്ഗം:Pages containing links to subscription-only content വർഗ്ഗം:CS1 Italian-language sources (it)
ഉത്തർ‌പ്രദേശ് ക്രിക്കറ്റ് ടീം
ഉത്തർ‌പ്രദേശ് ക്രിക്കറ്റ് ടീം (उत्तर प्रदेश क्रिकेट टीम), ഇന്ത്യൻ ആഭ്യന്തര ക്രിക്കറ്റിൽ ഉത്തർ‌പ്രദേശ് സംസ്ഥാനത്തെ പ്രതിനിധീകരിക്കുന്ന ഫസ്റ്റ്-ക്ലാസ്സ് ടീമാണ്. രഞ്ജി ട്രോഫി ടൂർണമെന്റിൽ ഒരു തവണ ഇവർ ജേതാക്കളായിട്ടുണ്ട്.
പ്രമുഖ കളിക്കാർ
വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ